
PIONIRI — DIVLJI ZAPAD U SLIKARSTVU 


KI REPRODUKCIJA UZ TEKST 
JE] TEKST UZ REPRODUKCIJU 


Za sobom ostavljamo prošlost, 

| prodiremo u novi moćniji svijet, raznovrsni svijet. 
Svježi i jaki, osvajamo svijet, svijet rada, 

I napretka. 

Pioniri! O pioniri! 


Mi smo odredi što neumoljivo stupaju, 

Preko granica, kroz prijevoje, uz strme planine, 
Osvajajući, zauzimajući i prkoseći dok odvažno 
krećemo nepoznatim stazama. 

Pioniri! O pioniri! 


Mi rušimo drevne prašume, 

Obuzdamo rijeke i prodiremo duboko u utrobu zemlje, 
Mi osvajamo prostrane površine, i djevičansku zemlju 
budimo iz sna. 

Pioniri! O pioniri! 


Sva bila ovog svijeta, 

Kucaju u svom ritmu za nas, u ritmu pokreta na 
Zapad, 

Pojedinačno i zajedno, u pokretu naprijed, 

Za nas. 

Pioniri! O pioniri! 


Walt Whitman (1819—92), »Pioniri! O pioniril« (kitice 
E, 6, 7, 15), iz zbirke »Vlati trave« (izdanje 1891—2). 


Witmanovi pioniri bili su Amerikanci, ali njegovo 
veličanje muškaraca i žena koji su se prvi usudili 
poći u novootkrivene zemlje je isto tako staro i ko- 
zmopolitsko kao i ljudsko društvo. Osvajanje nepo- 


znatih zemalja oduvijek je duboko i snažno djelovalo 
na razne civilizacije, a pioniri su bili oni koji su 
poticali te promjene: ekspanziju trgovine, povećanje 
prestiža, nova prirodna bogatstva i širi geografski 
utjecaj. Premda je taj rast često bio povezan s po- 
koravanjem domorodaca, moramo se ipak sjetiti 
minejske, etrurske, grčke, egipatske i rimske kulture, 
širenja njihove hegemonije i vitalnosti njihovih pot- 
hvata izvan teritorija svoje države. Današnji posje- 
tilac Rima može se samo pitati, promatrajući heroj- 
ske prizore na Trajanovu stupu ili druge spomenike 
Rimskog carstva, u kojem trenutku prestaje povijest 
i počinje legenda. 


No, bilo kako da bilo, prvi pioniri i osvajači ograni- 
čavali su se na Sredozemni bazen, uvjereni da to 
područje sadržava cijeli svijet. Tek u renesansi ra- 
zvija se novi istraživački duh, djelomično zbog pri- 
vrednih razloga, ali možda i više zbog intelektualnih, 
religijskih, političkih i društvenih interesa. Ovidije 
je bio opisao novo Zlatno doba, i optimizam, karak- 
terističan za renesansu, odisao je vjerovanjem da 
će otkrivanje novoga svijeta stvoriti idealni ambijent 
za procvat nove civilizacije u kojoj neće biti prijaš- 
njih grešaka i u kojoj će se moči ostvariti židovsko- 
-kršćansko vjerovanje u neokaljani rajski vrt. 


| coista, osiobođeni okova tradicije geografskim 
odvajanjem od svoje domovine, pioniri su mogli bolje 
iskoristiti svoje sposobnosti. Djelomice zbog svojih 
neobičnih doživljaja i novih saznanja, ali još češće 
u mašti svojih suvremenika u domovini, pioniri su 
postali romantičnim simbolom neizbježnog napret- 


ka civilizacije. Još neistražena geografija, klima i 
prastanovnici novoga svijeta pridonijeli su njihovoj 
romantičnoj slici i u djelima likovnih umjetnika i pi- 
saca. 


Ilustracija u ovoj knjizi odražavaju vrlo profinjene 
vizuelne metafore kojima su umjetnici htjeli preni- 
jeti dojam događaja na granicama novih svjetova; 
beskrajni pejzaži prerije ukazivali su na neograničene 
mogućnosti za novi život, a kršni doseljenici bili su 
utjelovljenje neumornog duha. Suvremenici su po- 
novno uveličavali te metafore i gajili ih više od stvar- 
nosti pionirskog života. Jedna od neizbježnih i dale- 
kosežnih posljedica bilo je stvaranje popularne mi- 
tologije o tim pionirskim djelima. Sklonost egzotič- 
nom — karakteristika sedamnaestog, osamnaestog i 
čitavog devetnaestog stoljeća — pobrinula se da ta 
neumorna vitalnost mitologije potraje do današnjeg 
dana. Premda je stil izražavanja posve drugačiji od 
našeg, danas nas pioniri fasciniraju zbog nostalgične 
veze s nepovratnom prošlošću. Ne treba nas čuditi 
što je mit o naseljenicima Granice ostao mnogo vital- 
niji u Sjedinjenim Američkim Državama nego u En- 
gleskoj ili Njemačkoj, osobito zato što su Amerikan- 
ci težili da što prije izgrade vlastiti identitet nakon 
otcjepljenja od Engleske. 


Taj je mit duboko ukorijenjen u predodžbama Evro- 
pljana: legendi o kontinentu na zapadu bilo je i 
mnogo prije nego što su vijesti o otkriću Sjeverne 
Amerike doprle u Evropu. Već 1493. godine Kristof 
Kolumbo napisao je u pismu, što ga objavljujemo u 
popratnom tekstu firentinskog drvoreza (slika 3): »Na 


tim otocima nisam dosad naišao ni na kakva ljudska 
čudovišta, kako su mnogi očekivali.« Zatim opisuje 
obilje raslinja i impresivnost te zemlje, te daje na- 
slutiti i druga čuda što ih ona nudi. Evropljani su brzo 
spoznali razliku između svog i tog novog kontinenta, 
ali jedinstvenost Kolumbovih otkrića ipak nije iza- 
zvala sveopću senzaciju. Evropljani su očekivali pot- 
puno područje čija bi se prirodna bogatstva mogla 
iskoristiti i čiji bi se stanovnici mogli pokoriti i civi- 
lizirati. 


Od samog početka postojala su dva dijametralno su- 
protna shvaćanja o stanovnicima toga kontinenta. Ili 
su ih smatrali bezvrijednim divljacima, samo nešto 
iznad životinja, ili naprosto narodom koji je ondje 
živio u miru, prirodne i neiskvarene dobrote. Među- 
tim, bez ovzira na mišljenje pojedinaca, općenito 
se priznavalo da je vlast nad aomorocima bila nužna 
i neizbježna da bi se osigurala nagla ekspanzija i 
bogatstvo. 


U prvim slikama nastojaio se stoga prikazati Indi- 
jance kao okruine divljake. Takvu predodžbu izvan- 
redno prikazuju i portugalski kartografi Reinel i Ho- 
men (slika 2) i Holanđanin Mostaert. Premda je Mc- 
staertova slika (slika 8) inventivni prikaz događaja 
koji se navodno stvarno dogodio, ona pokazuje ukus 
suvremenika i potrebu koju su oni osjećali za slikama 
o tom novom kontinentu. Pored isticanja detalja tog 
neobičnog pejzaža, Mostaert prikazuje jeiku sliku na- 
meianja civilizacije naoko arkadijskoj sredini. 


U idućim stoljećima ta vizuelna veza s klasičnim oso- 


Dinama postaje omiljelom tehnikom mnogih umjetnika. 
Godine 1524. zabilježio je Giovani da Verrazano da 
Indijanci s Rhode Islanda vrlo nalikuju na ljude iz an- 
tičkog doba, a dvije stotine godina kasnije R. Lafitau 
objavio je studiju u kojoj je usporedio običaje i vjer- 
ske obrede starih Grka i Indijanaca. Vjerojatno je to 
evropsko izjednačavanje fizičkog izgleda Indijanaca i 
pravila o klasičnim proporcijama utjecalo na stvaranje 
popularnog mita o plemenitom divljaku. Jaka roman- 
tična fantazija što je okruživala lik Indijanaca i nje- 
govo izrazitije zbližavanje s došljacima doveli su do to- 
ga da je Indijanac, po mišljenju Evropljanina, sve više 
predstavljao Ameriku. 

Akvareli Johna Whitea (slika 1) iz 1585. su odličan pri- 
mjer sklonosti prema toj romantici. Premda je ele- 
mentima prirodne sredine posvećena velika pažnja, 
prizori Indijanaca iz Virginije su u svom izražavanju 
mira i obilja uvijek idilični. Međutim, opći dojam što 
ga stvara ta predodžba je posve varljiv, pogotovo ako 
se prisjetimo želje Whiteovih mecena da u naselje 
Roanoke privuče koloniste; kad se White 1590. onamo 
vratio, ni jedan od prvobitnih kolonista nije bio živ. 
Unatoč takvim nesretnim počecima Englezi su ustrajali 
u svojoj namjeri da prošire postojeće trgovačke baze. 
I doista, 1607. uspjelo im je da uz pomoć Virginia Com- 
pany osnuju Jamestown, prvu stalnu koloniju u Ame- 
rici. Premda su ti prvi naseljenici zadržali svoj engle- 
ski jezik i evropske karakteristike, počeli su, prilično 
neočekivano, razvijati novu svijest. Njihovo suočava- 
nje s divljinom, tako različitom od naseljenih krajeva 
njihova zavičaja, budilo je u njima inicijativu, a odvoj- 
nost od Velike Britanije poticala je njihovo samopo- 
uzdanje. 


U Americi su se pioniri susreli s obiljem prirodnih bo- 
gatstava, a brojne prirodne luke duž istočne obale 
pružale su izvanredne prilike za ribolov i trgovinu. 
Zbog toga su prvi napori kolonizatora bili usmjereni 
prema izgradnji gradskih centara na obali Atlantskog 
oceana. Ovakvom načinu naseljavanja pridonijele su i 
prirodne zapreke kao što je gorje Allegheny, a to ujed- 
no stimuliralo i uspješan razvoj društva na istoku ko- 
je je time moglo razviti potrebne preduvjete za uspje- 
šan prodor na zapad. 


U sedamnaestom stoljeću i holandski pioniri su nasta- 
vili eksploatirati prirodna bogatstva Južne Amerike. 
Premda je ondje bilo naselja već od 1597, holandskoj 
West India Company uspjelo je tek 1620. stvoriti čvr- 
stu bazu u tom području. Opće zanimanje za taj teri- 
torij dovelo je do toga da je 1637. u Brazil upućena 
znanstvena ekspedicija. Jedan od sudionika bio je 
Frans Post (slika 9), čije se slike ubrajaju među naj- 
bolji dokumentarni materijal iz tog područja. Postova 
djela te djela njegova sunarodnjaka Valkenburga (sli- 
ka S lijevo) kao i Whitea predstavljaju osnovu nove 
tradicije: tradicije umjetnika-istraživača koji odlaze s 
ekspedicijama u nepoznate zemlje. Dok su raniji u- 
mjetnici samo nagađali kako izgledaju neistražena 
područja, ovi su slikari uspjeli zadržati naglasak na 
točnosti detalja svojstven sjevernoevropskoj umjet- 
nosti. Sablasna neobičnost i izvanredno bogatstvo tih 
novih sadržaja uzrokom su umjetničke nesigurnosti 
što se može razabrati na mnogima cd tih slika. 


Jedinstvene osobine Novoga svijeta ubrzale su razvoj 


izrazito američkog karaktera koji će uskoro oblikovati 
nacionalnu sudbinu. Američka revolucija iz 1776. po- 
Kazala je da se ta mlada zemlja ne može više sma- 
trati proširenjem Evrope, a čvrsta vjera u nezavisnost 
još je više potakla razmišljanja o beskrajnim moguć- 
nostima zemlje. Potpuno nova faza u razvoju civiliza- 
cije bila je na pomolu! Da bi se izrazilo to novoste- 
čeno pouzdanje i naglasio opstanak države, čitav niz 
vizuelnih predodžbi pretvorio se u nacionalne simbole, 
a za to su bili najprikladniji prikazi pionira i netaknute 
divljine. Kad su se pojavili ti simboli napretka i mo- 
gućnosti, prvi val umjetnika otputovao je na zapad te 
otkrio novi američki simbol: sjevernoameričkog Indi- 
janca. Više od deset generacija nakon prvih pionira, 
Koji su se naselili na istočnoj obali, Indijanca su sma- 
trali — zajedno s vodopadima Nijagare — jednim od 
čuda prirode na tom kontinentu. 


Mnogima, naročito Englezima, stvaranje nove civiliza- 
cije u Sjedinjenim Državama nužno je zahtijevalo uni- 
štenje druge, tj. civilizacije Indijanaca. 


To vjerovanje u neizbježnost sudbine Indijanaca pro- 
uzročilo je živo romantiziranje tog naroda, i premda 
je ta tema nedvojbeno služila suvremenim političkim 
ciljevima u Engleskoj, vremenom je postala bitnim vi- 
dom američkog nacionalnog identiteta. 


Jedan od najuglednijih engleskih umjetnika, Joseph 
Wright, pozabavio se tim sižeom u posljednjoj četvr- 
tini osamnaestog stoljeća. Poznat po majstorskoj iz- 
vedbi dramatičnih vizuelnih efekata, Wright je svojom 
»Indijanskom udovicom« (slika 12) predočio evrop- 


skom društvu snažnu sliku sjevernoameričkog Indi- 
janca koji je svojim moralnim vrijednostima superio- 
ran naoko civiliziranom američkom društvu. Samo po- 
la stoljeća kasnije Eugene Delacroix postiže isti do- 
jam u svojoj profinjenoj slici »Les Natchez« (slika 13). 
Valja primijetiti da se u te dvije slike mogu naslutiti dva 
različita uzroka istrebljenja domorodaca Amerike. U 
prvoj slici susrećemo se s posljedicama nasilne kon- 
frontacije, a druga pokazuje nenamjerno uništenje pr- 
vobitnog stanovništva bolestima što su ih sa sobom 
prenijeli doseljenici — kao što su velike boginje i gri- 
pa — protiv kojih Indijanci nisu bili imuni. 


Dok je Indijanac mnogim Evropljanima ostao junak i 
središte pažnje u toku čitavog devetnaestog stoljeća, 
pionir nije nikada u Evropi bio prihvaćen kao popu- 
larni američki borac. Ni Sjedinjene Američke Države 
nisu se nikada, osim u pogrdnom smislu, prikazivale 
Kao obećana zemlja. Ta je situacija u suprotnosti s 
engleskom reakcijom na privlačne prizore iz Južne 
Afrike, Australije i Novog Zelanda. Kod umjetnika 
kao što su Baines (slika 36 i 37 gore), Bowler i Earle 
(slike 16 i 19) odvažni pothvati pionira su nedvojbeno 
u središtu pažnje. 


U Americi Indijanac ubrzo postaje anakronizmom. 
Građani Sjedinjenih Država nisu bezosjećajno gledali 
na patnje Indijanaca, ali to suosjećanje bilo je poti- 
snuto drugim interesima. Premda je trka za napret- 
kom bila važnija od svega, temu o nestanku indijan- 
ske rase prihvatili su mnogi američki pisci, među 
njima James Fenimore Cooper u svom »Posljednjem 
Mohikancu« (vidi sliku 15) i Henry Wadsworth Long- 


fellow u »Hiawathi«. William Cullen Bryant bavi se tom 
temom 1824 u pjesmi »Indijanac na grobu svojih pre- 
daka « 


Oni nas tope, ah, poput aprilskog snijega 
Na toplom suncu nestajemo:; 

| stalno nas slijede, ma kamo pošli 

Na zapad, gdje dan se gubi... 

Dok ne napune zemlju, a mi 

Nestanemo u zapadnom moru. 


Sklonost prema znanstvenom istraživanju u devetnae- 
stom stoljeću potakla je niz umjetnika da provedu ne- 
ko vrijeme među domorocima u raznim krajevima. 
Prema riječima Georgea Catlina, ti slikari-istraži- 
vači htjeli su »spasiti od zaborava, što više budu mo- 
gli, njihov prvobitni izgled i običaje«. Među mnogim 
umjetnicima koji su nastojali sačuvati živu sliku In- 
dijanaca koji izumiru, bili su Švicarac Karl Bodmer 
(slika 20 i 37 dolje), Amerikanac Catlin (slika 28 i 46), 
Kanađanin Paul Kane (slika 24 i 29 gore) i Australac 
Robert Dowling (slika 76 dolje). Svi su oni proveli 
stanovito vrijeme među Indijancima, intenzivno prou- 
čavajući svoje sižee, a njihova djela ubrajaju se u 
najtrajnija svjedočanstva o tom narodu. Premda su 
ih još uvijek privlačili običaji, slikari poput Altreda 
Jacoba Millera (slika 32 i 33), Charlesa Deasa (slika 
22 i 60 dolje) i Johna Mixa Stanleya (slika 29 dolje) 
ipak u kasnijim djelima više usredotočuju pažnju na 
dramatske vizuelne mogućnosti što su ih pružale neo- 
bične djelatnosti Indijanaca. 


Istovremeno se javlja aktivno zanimanje za pejzaž. 
Budući da je divljina igrala tako važnu ulogu u životu 


pionira, ne treba nas iznenaditi što se jedna od naj- 
ranijih ikonografija usredotočila na netaknutu veli- 
čanstvenost prirode. Jedinstvenost novog svijeta — 
od gorja Table Bay Mountains u Južnoj Africi, preko 
planinskih lanaca Buffalo u Australiji (slika 50) pa 
sve do Stjenjaka u Americi (slika 49) — najprije je, 
dakako, inspirirala fantaziju umjetnika-pionira. 


U prvoj četvrtini devetnaestog stoljeća postalo je oči- 
to da je Amerika zemlja izuzetnih prirodnih čuda. Već 
1820. John Hill u »Picturesque Views of American 
Scenery« kaže ovo: »Prostrani predjeli u sastavu re- 
publike ili pod njenom upravom pružaju oku mnoštvo 
lijepoga i uzvišenoga... Međutim, koliko god bile 
nesumnjivo izvanredne i originalne, čari prirode u 
Sjedinjenim Državama bile su rijetko predmetom li- 
kovnog prikaza... Amerika je jedina civilizirana zem- 
lja koja je neopjevana i neopisana.« No, ubrzo je 
Thomas Cole osnovao prvu grupu američkih pejzaži- 
sta, »Hudson River School«, te je tako ciklonjen i taj 
nedostatak. Cole, suvremenik Johna Constablea, sla- 
vio je izvanrednost američkog pejzaža nadajući se da 
će tako stvoriti jedinstveni nacionalni identitet. Za 
razliku od mnogih uopćenijih topografskih prikaza 
Thomas Bainesa i Thomasa Bowlera, Cole je nasto- 
jao izdvojiti i istražiti mikrokozmos nove zemlje (sli- 
ka 195i 21). 

Prva je na redu bila netaknuta prirodna divljina doline 
rijeke Hudson. Kako je i Cole spoznao, dovršenjem 
kanala Erie 1824. počelo je novo razdoblje ekspanzije 
i eksploatacije novih područja. Zapad je sada doista 
postao pristupačnijim zahvaljujući složenom sistemu 
prirodnih i umjetnih vodenih puteva; ubrzo je trgo- 


vački i putnički promet tim kanalom nadmašio sve 
druge u zemlji. Procvatom trgovine razvijali su se 
i urbani centri na obali Atlantskog oceana kao i mreža 
puteva u unutrašnjosti. Četrdesetih godina devetnae- 
stog stoljeća u novinama su se već mogle čitati pri- 
tužbe o uništavanju prirodnog bogatstva Amerike u 
ime napretka. Štampa je apelirala na umjetnike da 
sačuvaju pejzaž na platnu prije negoli bude preka- 
sno. »Sjekira civilizacije«, kaže se u jednom članku, 
»uništava naše stare šume i zbrisat će svjedoke na- 
šeg nacionalnog rađanja... Poduzetnost Jenkija ne- 
ma mnogo osjećaja za slikovitost pejzaža, te je stoga 
zadatak naših umjetnika da ono malo što nam je osta- 
lo sačuvaju na slici prije negoli bude zauvijek pre- 
Kasno. « 


Sredinom devetnaestog stoljeća utjecaj pisca Johna 
Ruskina, čija su djela preplavila i Englesku i Sjedinje- 
ne Države, počeo se osjećati i u pokretu pionira i nje- 
govoj umjetnosti. Podržavajući Ruskinove ideje An- 
drey J. Dowling piše u svojoj knjizi »Arhitektura ljet- 
nikovaca« (1850) da je...»dobra kuća... važno sred- 
stvo civililizacije... i utjecaj takvih zgrada etičkog 
je karaktera.« Thomas Cole formulirao je to mišljenje 
još rječitije: »Ne smijemo zaboraviti kultivirani pejzaž, 
jer je on čovjeku u njegovoj društvenoj ulozi vrlo va- 
žan... on okružuje naše domove, i premda u njemu 
nema stroge uzvišenosti divljine, njegov mirni duh 
tiho se uvlači u naše srce.« Kao odgovor na takve izja- 
ve umjetnici kao što su Cole, Krieghoff (slike 42 i 43) 
i Chevalier (slika 50) prihvatili su se tih tema i slavili 
odlike pionirskih stremljenja na selu. 


Posljedice industrijske revolucije bile su i indirektne 


naravi. Kako se stanovništvo postepeno pretvaralo iz 
seoskog u gradsko, a pionir postao većini ljudi uspo- 
mena a ne stvarnost, umjetnici su sve više počeli idea- 
lizirati prirodu. Veliki priliv stanovništva u grad, koji je 
na svoj način bio isto toliko značajan kao i nekaqašnji 
val naseljavanja granice, nije mogao uzbuditi ni ma- 
štu običnog čovjeka niti maštu umjetnika. 


Međutim, ono što je doista privuklo pažnju javnosti, 
bila je najava planova o izgradnji prve transkonti- 
nentalne željeznice. Znajući da treba svladati veliku 
geografsku udaljenost do novoosvojenih teritorija 
Oregona (1846) i Kalifornije (18864) radi stvaranja je- 
dinstvene nacije, javnost je tu željeznicu prihvatila 
kao simbol budućnosti zemlje i njezina nemirnog 
duha. Henry David Thoreau je to opisao vrlo priklad- 
nim riječima: »Kad vidim lokomotivu s kompozicijom 
vagona kako juri poput planeta kroz svemir, bljujući 
vatru i dim iz nozdrva (ne znam koju će vrstu krilata 
konja ili zmaja što bljuje vatru dodati toj novoj mito- 
logiji), čini mi se da je Zemlja konačno dobila rasu 
Koja je zaslužila da je nastani.« 


Gotovo istovremeno maštu Amerikanaca zaokupile 
su teme o budućnosti zemlje. Osvajanje američkog 
Zapada ubrzo je našlo izraz u slikama umjetnika kao 
što su George Bingham (slika 34 i 61 dolje), J. H. 
Beard (slika 39), Asher B. Durand (slike 30 i 41), 
Emanuel Leuize (slika 45 i 75 gore) i Thomas P. Ros- 
siter (slika 25). 


Taj je duh prekinuo _ Građanski rat, no, protiv svih 
očekivanja, poslijeratno društvo karakterizirala je bes- 
Krajna vitalnosi. Jedan engleski promatrač je primije- 


tio: »Vjerojatno u povijesti svijeta nema ničeg slič- 
nog... Amerika je pokazala da i najteži i najskuplji 
građanski sukob ne mora iscrpiti zemlju, već može i 
povećati njezino opće blagostanje.« U idućim deset- 
ljećima Amerika je otkrila samu sebe i prvi put po- 
stala svjesna svojih kontinentalnih razmjera. Prostrani 
Zapad postao je pozornicom velike avanture i dovr- 
šenje transkontinentalne željeznice 1869. samo je po- 
tvrdilo tu stvarnost. 


Naciji, koja se razvijala, bio je potreban jedinstveni 
junak, i pionir-naseljenik — utjelovljenje budućnosti 
zemlje — ispunjavao je sve potrebne uvjete za to. 
Takav je junak, dakako, zahtijevao i svoju suprotnost, 
nitkova, koja se ubrzo našla u liku Indijanca. Tako 
je nastao niz likovnih metafora u kojima je pionir bio 
predstavnik civilizacije i budućnosti, a Indijanac bar- 
barska zapreka na putu prema toj budućnosti. Suprot- 
no prizorima koje su početkom devetnaestog sioljeća 
slikali Catlin i Bodmer, u kojima je Indijanac bio pred- 
metom etničke znatiželje, sada su Indijanca prikazivali 
kao ozbiljnu i opasnu prijetnju. 


No, unatoč svim prijetnjama, doseljenici su s punom 
vjerom u ispravnost svojih nastojanja neustrašivo kre- 
tali prema svome cilju. Mnogobrojne ekspedicije, koje 
je financirala vlada, vraćale su se sa Zapada donoseči 
vijesti o čudima prirode i geografskim prostranstvima 
koja su obećavala privredni napredak. Velike teškoće 
Koje su pratile ta putovanja na Zapad umjeinici su 
često zanemarivali da bi prikazali bajoslovne portrete 
pionira koji osvajaju granicu. U njihovim prikazima ri- 
jetko nalazimo traga o užasima osvetničkih pohoda 
Indijanaca protiv doseljenika koji su prodirali u nji- 


hovu zemlju i o čestom nestajanju čitavih porodica, 
nenaviklih na život u divljini, o neizbježnim privrednim 
nedaćama i stalnom društvenom raslojavanju. Ukrat- 
ko, likovna interpretacija života na granici služila je 
prije svega aktivnom održavanju američke mitologije. 


lako te slike američkog Zapada nisu realno odraža- 
vale društvenu i kulturnu povijest tog doba, one ipak 
pokazuju kako su umjetnici reagirali na snažno zani- 
manje javnosti za pionire, te nam pomažu da predmete 
ili situacije u središtu estetskog interesa pratimo kro- 
nološkim redom. 


Kao i prvi umjetnici-ilstraživači Novoga svijeta, tako 
su i sada mnogobrojni slikari nastojali pronaći divljinu 
prateći geodetske ekspedicije. Neke od njih fascini- 
ralo je nepregledno prostranstvo ravnica; Worthington 
Whittredge (slika 58) objasnio je svoje oduševljenje 
ovim riječima: »Navikao sam mjeriti veličinu prema 
malim brežuljcima zapadne Virginije; nikada nisam ni 
pomislio da bi se ona mogla mjeriti i horizontalno kao 
na našim velikim ravnicama na Zapadu. Doista, točno 
je da se sve veličine mogu mjeriti u više dimenzija.« 


Dok je umjetnike poput Whittredgea i Colmana (slika 
68) privlačila ta vrsta topografije, drugi su pak, među 
njima Albert Bierstadt (slika 49 | 65) i Thomas Moran 
(slike 66 i 67) nalazi više inspiracije u brdima. Potak- 
nuti tehničkim mogućnostima koje su im pružila lu- 
ministička djela J. M. W. Turnera, ti su slikari više vo- 
ljeli dramatske i slikovite kvalitete svojih tema. Mo- 
ran je jednom likovnom kritičaru odgovorio ovim ri- 
ječima: »Premda sam nastojao vjerno prikazati priro- 
du, nisam htio doslovno preslikati prizor, već saču- 


vati i prenijeti pravu impresiju o njemu.« Drugi jedan 
tumač Moranove umjetnosti izrazio je to ovako: 
»Premda cijeni vjernost prikaza i zna da je čovjeku 
nemoguće usavršiti djelo Svemogućeg, on prirodi 
pridaje nepogrešivo obilježje svog osjećaja i stila i 
omata je poetskim plaštem svoje profinjene masšte.« 


Ta sklonost prema slikovitom, što se očituje nakon 
1860, naročito je izražena u izvanrednim djelima Ver- 
nera (slika 64), O'Briena (slika 51) i Piquenita (slika 
69). Pažnia se privremeno posvećuje mirnijim vidovi- 
ma neposredne okoline. Tako se pojavljuje tradicija 
genre-slikarstva koje nalazi širok odaziv javnosti. No, 
ponovno je večina slika umjetnika poput Nanhla (sli- 
ka 54 i 63) i Robertsa (slika 77 dolje) prije »knjiška« 
nego realna. Premda su grafički i u detaljima uvjer- 
ljiva i vjerno odražavaju duh događaja, ta su djela 
daleko od stvarne slike života. 


Potkraj stoljeća osvajanje novih područja bližilo se 
kraju, ali u javnosti ipak živi želja za avanturom i ju- 
nacima što zahtijeva održavanje tog likovnog svijeta 
pionirskog doba. Ukratko, nadomjestak se našao kad 
su neki umjetnici — među njima Bierstadt i Brad- 
ford (slika 57) — otputovali u sjeverne, tajnom obavi- 
jene arktičke predjele. Ma kako spektakularni bili 
pejzaži tih krajeva, njihova neobičnost pokazala se 
prevelikom zaprekom da bi je javnost općenito prihva- 
tila. 


Javnost i Zapada i Istoka pokazivala je trajnije zani- 
manje za romantiziranje pojedinca. Posljednja deset- 
ljeća devetnaestog stoljeća značila su, bar u Americi, 


završeiak jednog načina života za naseljenika, kau- 
boja, Indijanca i drugih. Zatvaranje otvorenih pro- 
stora, koje su stočari ograđivali bodljikavom žicom, 
značilo je gubitak bitnog dijela prirodne divljine, na- 
ročito umjetnicima koji su bili bliski tim područjima. 


Na svršetku prošlog stoljeća povjesničar Frederick 
Jackson Turner najbolje je opisao te promjene u svo- 
joj knjizi (1899) »The Significance of the Frontier in 
American History« (Značaj granice u američkoj povi- 
jesti): »Sjedinjene Države tvore golemu stranicu u 
knjizi O povijesti društva. U svakom retku što ga Čči- 
tamo na tom kontinentalnom listu od Zapada prema 
Istoku nalazimo zapise o razvoju društva. Taj razvoj 
počinje s Indijancima i lovcima, a nastavlja se dola- 
skom trgovaca, ljudi koji su utrli put civilizaciji i do- 
veli do nestanka divljaštva, sa zapisima o pastoralnom 
stadiju u životu na ranču, o iskorištavanju tla uzga- 
janjem stalnih kultura... i napokon, o organiziranoj 
tvorničkoj proizvodnji u gradovima.« 


Industrijalizacija je tako najavila svršetak naseljava- 
nja granice i čitave ere u američkoj povijesti. Pojavlju- 
ju se novi simboli, i umjetnici se prihvaćaju suvreme- 
nih društvenih, političkih i privrednih tema. Kao i nji- 
hovi prethodnici, oni su vjerovali da mogu utjecati na 
javno mišljenje. No, istovremeno su neki drugi umjet- 
nici kao Farny (slika 73) i Berninghaus (slika 70 i 71) 
nastojali sačuvati predodžbu bliske prošlosti. 


Sa stajališta povijesti, mitologije i umjetnosti, ne smi- 
jemo potcijeniti životna iskustva i značaj američkog 
Zapada. Kao što je već rečeno, odsutnost prepoznat- 
ljivih i općenito priznatih običaja tražila je niz zajed- 


ničkih simbola da bi se mogao i dalje njegovati osje- 
ćaj nacionalnosti i vitalnosti. Beskrajno prostranstvo 
američkoga kontinenta i nadaleko rasprostranjena ci- 
vilizacija tražili su pristupačne, popularne junake i 
likove čiji bi duh mogao ujediniti naciju u trenucima 
previranja. 


U ovoj kratkoj studiji dali smo prikaz jednog od tih 
popularnih junaka — pionira — te života doseljenika, i 
prikazali ih kao sastavne dijelove golemih ljudskih 
nastojanja koje nazivamo napretkom. Te slike u cije- 
losti tvore trajni spomenik pionirskim djelima i odr- 
žavaju dio civilizacije osamnaestog i devetnaestog 
stoljeća. Čak i u ovom stoljeću ove teme privlače za- 
nimanje umjetnika što se može razabrati iz djela 
Scholdera (slika 93), Beala (slika 95), O'Keeffeove 
(slika 96), Bentona (slika 92) i drugih. 


Granica se danas može proširiti na svemir i morske 
dubine, no za većinu ljudi svijet je pretemeljito karto- 
grafiran. Tko zna hoće li naši potomci moči ili htjeti 
razaznati suptilnu granicu između povijesti i legende 
kad budu promatrali ove likovne prikaze iz perspek- 
tive od nekoliko stoljeća. 

BILJEŠKE UZ REPRODUKCIJE 


John White (Englez, djeluje od 1577 — 1593) 
1 Indijanci u ribolovu 


Akvarel s dodatkom bijele i zlatne boje, 35 X 23 cm. 
Oko 1585. London, British Museum. 


U nadi da će osnovati prvu stalnu englesku koloniju u 
Sjevernoj Americi, sir Walter Raleigh uputio je iz Ply- 
moutha u Engleskoj flotu od sedam brodova pod ko- 
mandom sir Richarda Grenvillea. Među kolonistima 
te ekspedicije bio je White koji je trebao raditi kao 
crtač i kartograf. U zbirci British Museuma sačuvano 
je 59 crteža iz te ekspedicije. Kako se može pročitati 
na ilustraciji nasuprot naslovnoj stranici te mape, oni 
bi trebali prikazivati »točan izgled i način života tog 
naroda«. U svom »Kratkom i istinitom izvještaju o no- 
vootkrivenoj zemlji Virginiji« Thomas Hariot dodaje: 
»Nesumnjivo je lijepo promatrati taj narod na tim ri- 
jekama, gledati ih kako su zadovoljni prilikama u ko- 
jima žive i kako u miru uživaju u onom što im se Bog 
smilovao dati... .« 


Pedro Reiner (Portugalac, oko 1500 — 1540) 
Lopo Homen (Portugalac, djeluje od 1517 — 15695) 


2 Zemljopisna karta Južne Amerike 


Akvarel na pergamentu, 41 X 58 cm. Oko 1525. Pariz, 
Bibliotheque Nationale. 


Osim što bi naznačili obrise obale novo otkrivenog 
kontinenta, većina kartografa nastojala je prikazati 
i osnovne karakteristike neke zemlje, kao npr. njenu 
faunu, floru ili stanovništvo. Ova karta, koja je uklju- 
čena u poznati Millerov atlas, zove se 'Teira Brasilis 
— zemlja brazil-drveta — te u gornjem lijevom uglu 
nosi slijedeći natpis: »Ovo je karta teritorija velikog 
Brazila... Njegovi stanovnici imaju nešto tamniju bo- 
ju kože... Divlji su i vrlo okrutni te jedu ljudsko me- 
so. Taj isti narod vrlo vješto barata lukom i strijelom. 
Ovdje ima šarenih papiga i bezbroj drugih ptica, mon- 
struoznih divljih zvijeri... i ondje raste u velikim ko- 
ličinama brazil-drvo (pernambuk) koje se smatra po- 
godnim za bojenje odjeće u purpurno.« 


Nepoznati slikar 
3 Iskrcavanje Kristofa Kolumba 


Naslovna stranica iz: Giuliano Dati (umro 1524): »La 
lettera dell isole che ha trovato nuovamente il Re di 
Spagna.« 1943. Firentinski drvorez, 11,5 X 11,2. cm. 
London, British Library. To je vjerojatno najraniji po- 
Kušaj jednog evropskog umjetnika da likovno prikaže 
iskrcavanje Kolumba na San Salvadoru. Premda se 
danas tom događaju pridaje veliko značenje, suvre- 
minici su prema tom iskrcavanju u najboljem slučaju 
bili ravnodušni. Izuzevši njihovu golotinju, stanovnici 
Antila činili su im se Azijatima. Stoga to otkriće nije 
uspjelo zadovoljiti velika iščekivanja većine Evrop- 
ljana. Kolumbo je 1493. zabilježio: »To su dobro gra- 
đeni ljudi, lijepa stasa... Na tim otocima nisam do- 
sad naišao ni na kakva ljudska čudovišta, kako su 
mnogi očekivali; naprotiv, ti ljudi cijene ljepotu; oni 
nisu crnci, kao u Gvineji, već imaju dugu lepršavu 
kosu.« (S.E. Morison: "Christopher Columbus, Mari- 
ner, London, 1956, str. 220.) 


Cornelis Visscher (Nizozemac, oko 1619 — 1662) 
4 Amerika 


Bakrorez, 50 X 65 cm. Oko 1650/1660. The New York 
Historical Society. 


Visscherov bakrorez je izvanredni alegorijski prikaz 
novog, četvrtog kontinenta — Amerike. Natpis prilo- 
žen bakrorezu pokazuje u kojoj je mjeri bio proširen 
mit o Indijancu kao divljaku: »Amerika je zaista naj- 
neobičniji kontinent; ovdje žive ljudi poput divljaka 
među kojima vlada bezakonje... Stanovnici ove ze- 
mlje međusobno se ubijaju — kolju jedan drugoga 
kao stoku na nečuven način. Ubijaju se poput glupih 
i neukih životinja. Zatim peku meso i jedu ga kao 
svakodnevnu hranu.« 

Ovaj nizozemski bakrorezac i crtač bio je poznat po 
svojim portretima, slikama životinja i genre-prizorima. 


Dirk Valkenburg (Nizozemac, 1675 — 1721) 
5 (lijevo) Plantaža u Surinamu 


Ulje na platnu, 52 X 45 cm, 1707. Amsterdam, Rijks- 
museum. 


Do 1597. godine Nizozemci su već naselili dijelove 
gvajanske obale, ali je Dutch West India Company tek 
1621. osnovala koloniju Surinam. Uvođenje kave kao 
Kulture uvelike je povećalo privrednu važnost Surina- 
ma u osamnaestom stoljeću. U veljači 1706. Valken- 
burg, inače građanin Amsterdama, dobio je trgov- 
ca Jonasa Witsena narudžbu da naslika nekoliko 
veduta Witsenovih plantaža u Surinamu. Godine 1708. 
Valkenburg se vratio u Nizozemsku pošto je posjetio 
tri Witsenove plantaže u Surimombu, Palmeneribu i 
Waterlantu na rijeci Surinam. Prema raspoloživim in- 
formacijama ne može se točno odrediti o kojoj se 
ovdje plantaži radi. 


Benjamin West (Amerikanac, 1738 — 1820) 


o (desno) Indijanci pregovaraju s pukovnikom 
Bouquetom 


Tuš, lavirano, 25 X 21 cm. Oko 169. New Haven, Con- 
necticut, Yale Center for British Art and British Stu- 
dies. 


West je često prikazivao temu pomirenja ili potpisi- 
vanja ugovora između Engleza i Indijanaca. Najbolji 
primjer toga je slika iz 1771. koja nosi naslov »Pen- 
nov ugovor s Indijancima« (ulje na platnu, 173 X 247 
cm, Pennsylvania Academy of the Fine Arts). Premda 
manje vrijedna, ova slika daje prisniji i osjećajniji 
prikaz atmosfere ljudskih emocija što prate takav 
događaj. Ona jasno pokazuje uspjeh što ga je Henry 
Bouquet postigao u ratnom pohodu protiv Indijanaca 
plemena Ohio 1764. 


James Peachey (Englez, djeluje 1781 — 1793) 
6 (gore) Lojalisti u Jamestownu, Donja Kanada 


Akvarel, 14 X 34 cm. 1784. Ottawa, The Public Archi- 
ves of Canada. 


Ovdje je prikazana jedna važna, premda često zane- 
marena posljedica Američke revolucije. Slika prikazu- 
je grupu britanskih lojalista koji su pobjegli iz Ame- 
rike, možda zato što su se bojali političkih progona. 
Ti lojalisti djelovali su uz rijeku St. Lawrence kao 
rani pioniri u jednom već naprednom kraju. 


Alexander von Humboldt (Nijemac, 1769 — 1859) 
6 (dolje) Pogled na plinske vulkane Turbaca 


Obojeni bakropis, slika 41 iz knjige 'Vues des Cordil- 
lčres et monuments des peuples indigčnes de "Ame- 
rique. 1810. 40 X 56 cm New York, The American 
Museum of Natural History Library. 


Potkraj osamnaestog i početkom devetnaestog slo- 
ljeća, kada su Evropljani počeli smatrati Ameriku ci- 
viliziranom, poraslo je zanimanje za Srednju i Južnu 
Ameriku. Premda su kružile svakakve priče o tim 
egzotičnim zemljama, španjolska vlada nije dopustila 
istraživanje tih krajeva, sve dok 1799. Alexanderu von 
Humboldtu nije uspjelo dobiti dozvolu. Kao pravi 
znanstvenik, Humboldt je bio krajnje fasciniran nekim 
neobičnim karakteristikama te nove zemlje. Proveo 
je ondje više od osamnaest mjeseci proučavajući i 
opisujući floru i faunu. Rezultat tog rada je publikacija 
sa više od trideset knjiga, objavljenih između 1805. 
I 1834. Humboldtovi izvanredni opisi bogatstva i neo- 
bičnosti Južne Amerike potakli su dvojicu američkih 
umjetnika, F.E. Churcha i M.J. Headea, da posjete 
taj kontinent polovinom devetnaestog stoljeća. 


mI 


Charles B.J.F. de Saint-Memin (Francuz, 1770 — 
1852) 


7 Ratnik iz plemena Osage 


Akvarel, 19 X 17 cm. Oko 1804. Dozvolom Henry Fran- 
cis du Pont Winterthur Museum, Delaware. 


Saint-Memin je uveo »physiognotrace« (napravu za 
tiziognomijsko skiciranje) i ubrzo postao poznat po 
svojim malim medaljonskim portretima, izvedenima 
pomoću te naprave, u New Yorku, Philadelphiji, Wa- 
shingtonu, Richmondu i Charlestonu. Najprije je olov- 
KOM (obično na crvenom papiru) nacrtao portret go- 
tovo u prirodnoj veličini, a zatim ga smanjio na mi- 
nijature od pet centimetara na bakrenoj ploči. Za tri- 
deset dolara naručilac bi dobio bakrenu ploču i dva- 
naest bakropisa. 

Kada je 1804. predsjednik Jefferson pozvao u Wa- 
shington skupinu od dvanaest poglavica plemena 
Osage, Saini-Memin je naslikao nekoliko portreta koji 
se ubrajaju u najranije likovne zapise o prerijskim 
Indijancima. Kako se jasno vidi na ovom akvarelu, po- 
sebno ga se dojmilo plemenito dostojanstvo njihova 
fizičkog izgleda. Od tih portreta sačuvalo se do da- 
nas samo pet. 


I 


Jan Mostaert (Nizozemac, oko 1475 — 1556) 
8 Antilski pejzaž 


Ulje na hrastovoj ploči, 85 X 150 cm. Oko 1542. Har- 
lem, Frans Hals Museum, na posudbi iz Državne umjet- 
ničke galerije, Haag. 


Otkrivena 1909, ovo je jedna od prvih slika Novog svi- 
jeta. Nebrojeno je mnogo mišljenja o tome što scena 
zapravo prikazuje. Prema nekima od mnogobrojnih in- 
terpretacija slika prikazuje Cortesa u središnjem Mek- 
siku, Coronada na jugozapadu Sjeverne Amerike, Ko- 
lumbovo iskrcavanje na Goanin ili Portugalce pri osva- 
janju Brazila 1550. Međutim, važnije od točne loka- 
cije te scene je prikaz vječne borbe čovjeka protiv 
prirode. Kako tvrdi Hugh Honour u svojoj izvrsnoj, ne- 
davno objavljenoj monografiji »The European Vision 
of America« (Cleveland, Ohio, Cleveland Museum of 
Art, 1975), ta se »slika možda najbolje može protu- 
mačiti kao likovna parabola o netaknutosti i miru neo- 
kaljane prirode i razarajućem nagonu civiliziranog 
čovjeka — svjetovni pandan Mostaeriovoj slici s pri- 
kazom izgona Eve iz rajskog vrta dok nedaleko od 
toga Kain ubija Abela.« 


a 


Frans Jansz. Post (Nizozemac, oko 1612 — 1680) 
9 Rijeka Sao Francisco i Fort Maurice 


Ulje na platnu, 62 X 95 cm. 1638. Pariz, Musee du 
Louvre. 


Nakon niza neuspjeha Nizozemci su 1628. konačno 
posjedovali utvrđeno uporište u Brazilu. Nešto manje 
od deset godina kasnije grof Johann Maurits imeno- 
van je prvim vrhovnim guvernerom kolonije. Ubrzo 
nakon imenovanja Maurits se upustio u prvo znanstve- 
no istraživanje južnoameričkoga kontinenta što su ga 
poduzeli Nizozemci. Pozvao je iz Nizozemske impre- 
sivnu grupu prirodnih znanstvenika i umjetnika. Među 
šestoricom profesionalnih slikara bio je i Post. Nje- 
gova slika je jedan od najljepših i prvih likovnih prika- 
za Brazila. Tajanstvena neobičnost nove okoline ja- 
sno se očituje u opreznoj obradi nepoznate flore i 
faune. 


Charles Bird King (Amerikanac, 1785 — 1862) 


10. Mladi Omawhaw, Ratni Orao, Mali Missouri i 
Indijanci Pawnee 


Ulje na drvenoj ploči, 64 X 69 cm. 1821. Dozvolom 
Smithsonian Institution, Washington, D.C. 


Istovremeno dok je vlada Sjedinjenih Američkih Drža- 
va nastojala doznati više o graničnim područjima, po- 
stojala je tendencija da se u Washingtonu pozivaju 
ugledni Indijanaca da bi nešto više naučili o civiliza- 
ciji bijelih ljudi. Rasla je i znatiželja da se upozna i 
priroda tih čudnih divljaka. Prva od mnogih indijanskih 
grupa stigla je potkraj 1821. Nakon kratka boravka u 
Washingtonu otputovali su u Baltimore, Philadelphiju 
i New York, gdje ih 15. prosinca 'New York American' 
opisuje kao »lijepe primjerke domorodačke rase ovo- 
ga kontinenta, koje nije pokvarila sva civilizacija što 
su je Indijanci uspjeli preuzeti — njeni poroci.« 

Na ovoj slici King prikazuje petoricu mlađih članova 
delegacije iz 1821. Sliku je naručio tadašnji upravitelj 
Odjela za trgovinu s Indijancima, Thomas L. McKen- 
ney, i ona vjerno prikazuje plemeniti ponos tih ratnika. 
Bilo je stoga potpuno umjesno što je ona postala jez- 
grom poznate Nacionalne galerije indijanskin portreta 
(National Indian Portrait Gallery) koja obuhvaća go- 
tovo 150 portreta Indijanaca koji su do 1837. posjetili 
Washington. S vremenom su Indijanci bili priznati kao 
izvanredna rasa, ali se cijena kolonizacije mogla već 
unaprijed predskazati kad je jedan državni funkcio- 
ner podržao ideju o takvoj galeriji portreta zato što je 
ta »rasa već gotovo nestala i što bi moglo biti vrlo 


značajno za budućnost da se brižno sačuva lik njenih 
najmarkantnijih predstavnika.« 


Francisco Jos€ de Goya y Lucientes (Španjolac, 
1746—1828) 


11 (gore) Ljudožderi 


Ulje na drvenoj ploči, 32 X 46 cm. Oko 1812. Be- 
sancon, Musee des Beaux Arts. 


Premda izvor umjetnikove inspiracije nije poznat, po- 
vjesničari umjetnosti općenito se slažu u tome da je 
ovaj prizor u vezi s Kanadom. Izvanredna dramatska 
kompozicija je gotovo fantastična u pogledu kontra- 
sta između Goyinih Indijanaca i onih iz stvarnog Žži- 
vota. Međutim, ova kompozicija pokazuje kakve su 
predodžbe ljudi imali o nepoznatim zemljama u počet- 
ku devetnaestog stoljeća. 


Peter Rindisbacher (Amerikanac švicarskog porijekla, 
1806 — 1834) 


11 (dolje) Kapetan W. Andrew Bulger se oprašta u 
tvrđavi Fort Mackay, Prairie du Chien, Wisconsin, 1815 


Pero i akvarel, 35 X 60 cm. Oko 1823. Fort Worth, 
Texas, Amon Carter Museum of Western Art. 


Rindisbacher je 1821. s roditeljima napustio Švicarsku 
pogrešno misleći da je njihovo odredište područje na 
Red Riveru u Louisiani. Međutim, stigli su u koloniju 
lorda Selkirka na Red Riveru u hladnoj preriji južne 
Manitobe i Saskatchewana. Stoga se Rindsbacherovi i 
drugi švicarski kolonisti ubrajaju među najslabije pri- 
premljene pionire u povijesti. Mladi Rindsbacher imao 
je izvjesnog talenta za crtanje, premda nije imao sli- 
karske naobrazbe. U novoj zemlji iskoristio je svoje 
znanje i prodajom slika povećao mršav dohodak svo- 
je obitelji. Kako se glas o njegovoj vještini širio, rasla 
je i potražnja za njegovim slikama tako da je za neke 
postigao cijenu od čak 130 dolara. Mapa od šest li- 
tografija u boji prema crtežima kolonije u Hudsonovu 
zaljevu bila je objavljena u Londonu, pa je tako bila 
osigurana pomoć nekoliko mecena, među kojima je 
bio kapetan Bulger između 1821—1826. Na nesreću, 
Rindisbacher je umro baš kada je počeo stjecati na- 
cionalnu slavu. Ubrzo nakon njegove smrti "Missouri 
Republican“ (St. Louis) je pisao: »Rindisbacher je po- 
sjedovao talent koje mu je jamčio slavu ... Posjedo- 
vao je veliku senzibilnost i vrlo istančan dar zapaža- 


nja lijepog.« NI 
ne 


Joseph Wright, zvan Wright of Derby (Engiez, 1734— 
—1 797) 


12 Indijanska udovica 


Ulje na platnu, 99 X 124 cm. 1785. Derbyshire, Derby 
Museums and Art Gallery. 


Engleski vojnici, koji su se vratili iz Američkog rata za 
nezavisnost, obnovili su zanimanje za način života i 
običaje sjevernoameričkih Indijanaca. Premda je pre- 
dodžba o Indijancima kao divljacima još prevladavala, 
nekoliko pisaca i slikara opisivalo ih je kao utjelovlje- 
nje vrlina, uzvišenijih od onih u civiliziranom svijetu. 
Svojim uobičajenim zanimanjem za atmosferske efek- 
te Wright je stvorio profinjenu i plemenitu sliku Indi- 
janke koja tuguje. Kad je slika 1785. izložena u Lon- 
donu, Wright je u katalogu napisao: »Udovica indi- 
janskog poglavice čuva oružje svog muža. Taj se pri- 
kaz temelji na običaju divljih plemena Amerike, gdje 
udovica uglednog ratnika sjedi cijeli dan nezaštiće- 
na... te stavljajući na kocku vlastiti život zbog vre- 
menskih nepogoda ostaje na svojoj tužnoj dužnosti.« 
Popularnost tog prikaza potkrepljuje i činjenica što 
je J.R. Smith u siječnju 1789. objavio verziju te slike 
u bakrorezu. 


II 


rugene Delacroix (Francuz, 1798 — 1863) 


13 _ Les Natcnez 


Uije na platnu, 89 X 114 cm. 1824—1839. Zbirka Lord 
i Lady Walston, Royston, Hertfordshire. 


Delacroix je stvarajući ovu sliku bio inspiriran popu- 
larnom pripovijetkom 'Atala' Francoisa Renea de Cha- 
teaubrianda (1768—1848). Ta je pripovijetka prvi put 
objavljena 1801, a podnaslov joj je bio »ljubav dvoje 
divljaka u divljini«. Nedavno ju je jedan kritičar oka- 
rakterizirao kao »čudnu mješavinu barbarske surovosti 
i nježnog ali čednog milovanja, erotskog nagona i 
kršćanske pobožnosti«. U ovom dirljivom prikazu po- 
sljednjih preživjelih Indijanaca iz plemena Natchez, 
koje izumire, Delacroix ilustrira riječi iz epiloga 'Ata- 
le': »Mi smo bili posljednji preživjeli iz plemena Nat- 
chez. Pošto su Francuzi poubijali naše ljude, nas ne- 
koliko preživjelih Indijanaca našli smo utočište u su- 
sjednom plemenu Chickasaw. Neko smo vrijeme ži- 
vjeli zajedno u miru, ali prije sedam mjeseci bijeli 
ljudi iz Virginije zauzeli su našu zemlju, rekavši da im 
ju je poklonio evropski kralj. Pogledali smo u nebesa, 
poveli sa sobom ono što je još ostalo od naših pre- 
daka i uputili se preko pustinje. Na tom putovanju 
rodila sam dijete, a kako je moje mlijeko bilo loše 
nakon svega što sam pretrpjela, moje čedo je umrlo.« 


II 


William Havell (Englez, 1782 — 1857) 


14 _ Prizor iz vrta na obali Braganza, luka Rio de Je- 
neira 


Gvaš, 34 X 50 cm. 1827. London, Victoria and Albert 
Museum. 


Havell je bio jedan od osnivačkih članova Kraljevskog 
društva akvarelista. Njegova prva djela odražavaju 
utjecaj M. W. Turnera (1775 — 1851). 


Thomas Cole (Amerikanac, 1801 — 1848) 
15. Prizor iz »Posljednjeg Mohikanca« 


Ulje na platnu, 62 X 87 cm. 1827. New York State Hi- 
storical Association, Cooperstown. 


Tridesetih godina devetnaestog stoljeća tradiciju hi- 
storijskog slikarstva, koje je do tada prevladavalo, 
istisnulo je pejzažno slikarstvo. Inspirirani. duhom 
džeksonovske demokracije, umjetnici su objeručke 
dočekali novi pravac i nastojali izraziti ljepotu i čisto- 
ću prirode u Americi te potaknuti sve jaču američku 
nacionalnu svijest i različitost od Evrope. Među mno- 
gim slikarima koji su pripadali pravcu »Hudson River 
Scnool«, Thomas Cole je vjerojatno bio najutjecajniji. 
Razvijao se i u literarnom i slikarskom milieu, a nje- 
govi najbliži suradnici bili su William Cullen Bryant, 
Washington Irving i James Fenimore Cooper. Ova sli- 
ka pokazuje dramatsku kulminaciju Cooperova roma- 
na kada Cora kleči ispred Tamenunda, okružena in- 
dijanskim plemenom. Međutim, prizor iz književnosti 
zasjenjen je veličanstvenim pejzažem. Promatrača 
odmah privuče raskoš boja tog prostranog i naoko 
nepristupačnog ambijenta. Na toj slici Cole prenosi 
na platno svoje divljenje prema američkom pejzažu 
i vjeru u tijesnu vezu između lijepog i dobrog. 

Augustus Earle (Englez, 1793 — oko 1838) 


16 Susret umjetnika s ranjenim poglavicom Hongi, 
Bay of Islands, studeni 1827 


Ulje na platnu, 58 X 88 cm. 1827. Wellington, dozvo- 
lom Alexander Turnbull Library. 


Poput slikara na američkom Zapadu i Earle je bio 
očaran domorodačkom kulturom na koju je naišao. 
Njegove slike Maora posljednji su dokumenti o tom 
narodu prije negoli su Evropljani nahrupili u tu ze- 
mlju. Earle je vidio Maore u romantičnom, pa i he- 
rojskom svjetlu; o svojim susretima napisao je kasnije: 
»Činilo mi se kao da pretvaram u sliku odlomke iz 
Homerova epa gdje on opisuje lutalicu Odiseja i nje- 
gove hrabre ratnike. « 


James Pattison Cockburn (Englez, 1778 — 1847) 


17. Lomljenje leda na ušću rijeke St. Cherles, Donja 
Kanada, Quebec 


Akvarel, 36 X 48 cm. 1831. Ottawa, The Public Archi- 
ves of Canada. 


»Prije negoli sam vidio kako se lomi golema gromada 
leda koja ovdje tvori takozvani most između Quebeca 
i Point Levija, mislio sam da to ne zaslužuje nikakvu 
pažnju. No, zamijetio sam da je velika rijeka, kako je 
domoroci s pravom nazivaju, u tom trenutku zadržala 
svoje dostojanstvo i superiornost nad poiočićima što 
smo ih mi u Engleskoj okrstili rijekama. Uzvišenost 
je karakteristika tog zapadnog svijeta; visina planina, 
veličanstvenost jezera, rijeka i stijena zasjenjenih sli- 
kovitim šarenilom prekrasnog drveća i grmlja, te okru- 
njenih najplemenitijim primjercima šumske vegeta- 
cije na njihovim obalama. Sve je to jače od snage 
fantazije i izvan moći opisivanja: pejzažist može ovdje 
razviti maštu i nači ideje koje bi uzalud tražio u na- 
šem razmjerno malom svijetu. U temi, o kojoj govo- 
rim, sadržana je sva američka veličanstvenost« (pre- 
ma Frances Brooke: 'The History of Emily Montague“. 
1769). 


IT 


John James Audubon (Amerikanac, 1785 — 1851) 


18 Američka pernata divljač |A] 


Ulje na platnu, 105 X 80 cm. 1830. Dozvolom Kennedy 
Galleries, Inc., New York. 


Audubonovo ime je pojam jer je on najbolji slikar 
ptica u američkoj povijesti. Školovan u neoklasicistič- 
kom stilu Jacques-Louisa Davida, Audubon se već 
1812, dok je još sa ženom živio u Kentuckyju, dao u 
potragu za novim vrstama ptica. Rezultati tog rada 
objavljeni su u njegovu veličanstvenom albumu 'Ptice 
Amerike' između 1826 i 1838. U Engleskoj je te listove 
kliširao Robert Havell ml. Mapa se sastojala od 435 
rukom bojanih klišeja. Ovu je sliku Audubon napravio 
nakon povratka u Sjedinjene Države iz Londona gdje 
je nadzirao izdavanje svoje mape između 1826 i 1829. 
Čitavo to vrijeme crtao je vrlo malo jer je radije sli- 
kao uljem prema ranijim crtežima u akvarelu. 

U pozadini ove slike vidi se Louisville, u Kentuckyju; 
međutim, najvažniji je lik goluba selca među drugim 
obješenim pticama. Audubon je ovako opisao jato tih 
ptica: »Kad su se ptice približile i proletjele iznad 
mene, iznenada sam osjetio struju zraka koja me izne- 
nadila. Lovci su ih ubrzo motkama oborili na tisuće. 
No, mnoštvo ptica se stalno povećavalo... i šum nije 
jenjavao.« Audubon je vjerovao da će sječa šuma oz- 
biljno ugroziti opstanak tih ptica. Posljednji predstav- 
nici tih nekada brojnih jata uginuli su 1914 u zatoče- 
ništvu. 


Augustus Earle (Englez, 1793 — oko 1838) 


19 _ Logor putnika u palminom šumarku u svitanje (u 
Australiji) 


Ulje na platnu, 104 X 82 cm. Oko 1838. Canberra, 
National Library of Australia, Kolekcija Nan Kivell. 


Augustus Earle, nećak poznatog američkog portreti- 
ste Ralpha Earlea (1751 — 1801), boravio je u Austra- 
liji samo tri godine prije negoli se 1831. priključio 
Charlesu Darwinu na brodu »Beagle« kao topograf i 
crtač. Ovu sliku dovršio je nakon povratka u Englesku 
te je ju je 1838. izložio u Kraljevskoj akademiji. Ona 
odgovara potražnji tadašnje britanske javnosti za pri- 
kazima_ iz kolonijalnog života. Slika prikazuje predio 
Illawarra u New South Walesu, te je još jednom u pr- 
vom planu istaknuta uzvišenost odlaska u novi svijet i 
egzotičnost nove idilične zemlje. Major Mitchell napi- 
sao je dvije godine prije toga: »Kada sam ja, prvi 
evropski uljez, zakoračio na uzvišenu osamljenost ze- 
lenih ravnica, koje još nisu takla krda stoke i ljudska 
noga, spoznao sam da sam prethodnik snažnih pro- 
mijena jer će za našim stopama uskoro poći ljudi i 
životinje za koje je ta zemlja kao stvorena.« 

Karl Bodmer (Švicarac, 1809 — 1893) 
20 Unutrašnjost kolibe poglavice plemena Mandan 


AKkvatinta i bakropis, punktirano, 44 X 61 _ cm. Oko 
1839. Kolekcija George Lucas, na stalnoj posudbi u 
Baltimore Museum of Art, Maryland. 


Bodmer je došao u Sjedinjene Države 1832. s njemač- 
kim —prirodoslovcem princom —Maksimilijanom od 
Wieda (1782 — 1867). Namjeravali su istraživati podru- 
čje Missourija. Bodmer je trebao biti crtač, a princ 
dopisnik. Da bi se dobro pripremili pažljivo su pro- 
Učili crteže Pealea i Seymoura (Longova ekspedicija 
iZ 1819), Rindisbacherova iz dvadesetih godina i Catli- 
novu zbirku slika. Krenuli su zatim iz St. Louisa te ot- 
plovili uzvodno Missourijem. Nakon sedam tjedana i 
prevaljenog puta od 2300 km ekspedicija je stigla u 
Fort McKenzie u Montani. U toku dvcegodišnjeg borav- 
ka u Americi Bodmera su posebno impresionirali In- 
dijanci Mandan. Taj nekada vrlo napredan narod de- 
setkovala je epidemija velikih boginja. Tako su Bod- 
merova djela bili posljednji dokumenti koji nam govo- 
re o osobitostima tog plemena. Nakon povratka u Ev- 
ropu Bodmer se prihvatio bakrotiska svojih skica za 
Maksimilijanovu knjigu (u dva sveska) 'Reise in das 
Innerc Nord-Amerika in den Jahren 1832 bis 1834 _(Ko- 
blenz, 1839 — 41). 

Thomas Cole (Amerikanac, 1801 — 1848) 
21 Pionirska kuća u šumi 


Ulje na platnu, 110 X 165 cm. Oko 1845/46. Reynolda 
House, Inc., Winston-Salem, Sjeverna Carolina. 


Thomas Cole je u toku svog života naslikao vrlo malo 
genre-scena. Ovo je možda jedna od njegovih naji- 
staknutijih slika u tom stilu. Prizor je iz New Hamp- 
shirea, o čemu svjedoči prisutnost pianine Mount 
Chocorua koja se nalazi blizu današnjega grada 
Conwaya u New Hampshireu. Danas uglavnom zabo- 
ravljamo da su naseljenici udaljenih dijelova Nove 
Engleske bili pioniri u primitivnoj divljini. Ova slika 
idilično prikazuje jednu takvu obitelj u pravom pionir- 
skom ambijentu. 


Charles Deas (Amerikanac, 1818 — 1867) 
22. Borba za život 


Ulje na platnu, 75 X 62 cm. 1845. Shelburne, Vermont, 
Shelburne Museum, Inc. 


Kao potomka obitelji koja se istakla za vrijeme Ame- 
ričkog rata za nezavisnost, Deasa su u početku nago- 
varali da se posveti vojničkoj karijeri. Budući da ga 
nisu primili na vojnu akademiju West Point, odlučio 
je da se posveti umjetnosti te je dvije godine studirao 
na National Academy of Design. 

Pošto je 1837/38 posjetio izložbu Catlinovih slika In- 
dijanaca, Deas se zavjetovao »da će posjetiti mjesta 
u kojima borave prava djeca Prirode, podijelili s njima 
lovačku hranu i upoznati se s uzbudljivim pionirskim 
životom«. Godine 1840, samo deset godina nakon 
svog slavnog prethodnika Setha Eastmana stigao je 
U Fort Crawford, u Prairie du Chienu, Wisconsin. 
Ostao je na Zapadu do 1847, a zatim se vratio u New 
York. Dvije godine kasnije pretrpio je duševni slom. 


Charles Heaphey (Englez, 1822 — 1881) 


23 Šuma Kauri, rijeka Wairoa, Kaipara 


Akvarel, 47 X 37 cm. 1840 (?). Wellington, dozvolom 
Alexander Turnbull Library. 


New Zealand Colonisation Company, osnovana u Lon- 
donu 1838, uputila je u četiri godine 57 brodova | 
86 000 iseljenika u te nerazvijene krajeve. Kompanija 
je Charlesa Heapheya (bilo mu je tada 17 godina) 
imenovala svojim slikarom i crtačom, te je 1839 ot- 
plovio prvim brodom, »Tory«. 

Njegova najbolja djela odražavaju utjecaj tradicije 
britanskih akvarelista, ali je njegov siže, neukročćena 
priroda Novog Zelanda, ublažio taj utjecaj. Njegova 
slika 'Šuma Kauri' jasno prikazuje kako su prvi dr- 
vosječe krčili guste šume na sjeveru zemlje. Slike 
kao što je ova, te 'Luka Lambton i Wellington“ (slika 
26), služile su Kompaniji i u topograiske i u propa- 
gandne svrhe. 


Paul Kane (Kanađanin, 1810 — 1871) 
24. Indijanski logor na jezeru Huron 


Ulje na platnu, 47 X 72 cm. 1845. Toronto, Art Gailery 
of Ontario. 


U predgovoru svoje knjige »Wanderings of an Artist« 
(1858) Paul Kane navodi: »Glavni cilj mog rada bio je 
naslikati Indijance i njihove poglavice, njihovu origi- 
nalnu nošnju, ilustrirati njihov način života i običaje 
te prikazati pejzaž jedne gotovo nepoznate zemlje.« 
Otputovao je iz Toronta 17. lipnja 1845. i čitavo vri- 
jeme svog istraživanja vodio dnevnik u koji je zapisi- 
vao bilješke u vezi s mnogobrojnim crtežima. U nje- 
mu navodi da ta slika »predstavlja indijanski logor 
među otocima na jezeru Huron; vigvami su naprav- 
ljeni od brezine kore, oguljene u velikim komadima 
koje su Indijanci međusobno sašili dugim vlaknastim 
korijenjem; kad nije bilo breza, za pokrivanje krova 
tkali su hasure, koje su nazivali »apuckway«, te ih 
rasprostirali kao i brezovu koru na osam ili deset 
stupova, koje bi na vrhu međusobno spojili, a dolje 
zataknuli u zemlju u krugu koji im je potreban za ša- 
tor. Na vrhu ostavljaju otvor za izlaz dima. Njihovi 
kanui su takvođer napravljeni od brezove kore koja se 
napinje preko posve laganog okvira od letava cedro- 
vine, pri čemu veliku pažnju posvećuju simetriji | 


obliku. « 
LA 


Thomas Pritchard Rossiter (Amerikanac, 1818 — 1871) 
25 Prodor u divljinu 


Ulje na platnu, 44 X 81 cm. Oko 1846—1850. Boston 
Museum of Fine Arts, Zbirka M. i M. Karolik. 


Rossiter je bio usko povezan sa slikarima pravca 
»Hudson River School« budući da je 1840. putovao u 
Englesku s Asherom B. Durandom i Johnom F. Ken- 
settom, a 1841. u Rim s Thomasom Coleom. U Rimu 
je ostao pet godina 1846. vratio se u New York i tamo 
otvorio atelier. Tada je dovršio i ovu sliku jedinstvene 
kompozicije. Rossiter je inače bio poznat po velikim 
figuralnim kompozicijama važnih historijskih doga- 
đaja poput onih iz Washingtonova života. Ova slika 
pokazuje izmišljen pogled na dva vlaka koji se sastaju 
negdje na granici. To se u stvari zbilo tek 1869. Me- 
dutim, slika zrači optimizmom, koji su dijelili mnogi, 
da će se dovršenjem transkontinentalne željezničke 
pruge napokon objediniti zemlja te da će se time de- 
finitivno prodrijeti u divljinu. Neki su sa žaljenjem 
gledali na mogućnosti napretka što ih je pružila iz- 
gradnja takve pruge. Tako je u jednom broju časopisa 
'Leslie's Weekly iz 1870. pisalo ovako: »Željeznica 
je tako premostila vrijeme i prostor, da će kontinent 
brzo izgubiti svoju romantičnost i postati prozaičan... 
Gotovo da smo prestali govoriti o pionirima.« 

Charles Heaphey (Englez, 1822 — 1881) 
260. Luka Lambton i Wellington 
Akvarel, 44 X 71 cm. 1844 (?). Wellington, dozvolom 


Alexander Turnbull Library. 
Usp. sliku 23. 


John William Hill (Amerikanac, 1812 — 1879) 


27 Kanal Erie 


Akvarel, 24 X 34 cm. 1831. The New York Historical 
Society. 


U prvim godinama nezavisnosti javila se velika potre- 
ba za izgradnjom prometnica između raštrkanih na- 
selja. Prije negoli se to moglo ostvariti, trebalo je naći 
lakši način putovanja. U prvom desetljeću devetna- 
estog stoljeća odlučeno je da se taj problem riješi 
kanalima. Za razliku od brojnih rijeka sa svojim brza- 
cima, poplavama i pješčanim prudovima, kanalom se 
moglo razmjerno ugodno i sigurno putovati. Najveći 
među takvim vodenim putevima bio je kanal Erie koji 
se počeo graditi 1871 u zaleđu države New York koje 
je Jefferson nazivao divljinom. 

Kanal je bio dovršen u listopadu 1825. i to je bio jedan 
od najvažnijih poticaja za prodor na Zapad u ameri- 
čkoj povijesti. Taj je kanal doslovno otvorio put na 
Zapad povezujući grad New York s jezerom Erie, a 
time i s ostalim Velikim jezerima i rijekom Mississippi. 
Katkada bi iz luke Albany znalo isploviti i 50 brodova 
na dan, a već 1847. trgovački promet samog Albanyja 
bio je veći nego duž cijele rijeke Mississippi. 


II 


George Catlin (Amerikanac, 1796 — 1872) 
28  Golublje Jaje odlazi u Washington i vraća se kući 


Ulje na platnu, 69 X 57 cm. 1832. Dozvolom Smithso- 
nian Institution, Washington, D.C. 


George Catlin bio je jedan od najistaknutijih i najplo- 
dnijih umjetnika devetnaestog stoljeća koji su na sli- 
kama prikazivali život Indijanaca. Početkom tridesetih 
godina usvojen je zakon o preseljavanju Indijanaca. 
Istovremeno Washington Irving opisuje sjevernoame- 
ričkog Indijanca kao »Adonisa granice«. Dvije godine 
kasnije Catlin je krenuo na prvu od nekoliko ekspe- 
dicija u područje gornjeg Missourija. Njegov cilj bio 
je »iskoristiti, što više budem mogao, svoj umjetnički 
dar i uložiti sav potreban trud da bih od zaborava 
spasio izgled i običaje američkih domorodaca, koji 
iščezavaju.« Poklanjajući posebnu pažnju detaljima 
i bojama Catlin je naslikao više od sedam stotina sli- 
ka pored važne etnografske dokumentacije objavljene 
u dva sveska (1841) pod nazivom 'The Manners, Cu- 
stoms, and Condition of the North American Indian. 
Uz velike osobne i novčane žrtve Catlin je zagovarao 
Indijance u svijetu bijelog čovjeka. Možda je najbolji 
dokaz reakcije njegove zemlje na njegovo nastojanje 
da zadrži bar nešto od prvobitne Amerike na svojim 
slikama odbijanje Kongresa da kupi njegovu »lIndian 
Gallery« koja se 1837. sastojala od 494 slike. Danas 
smo sretni da je mnogo njegovih djela sačuvano u 
National Collection of Fine Arts i u National Gallery of 


Art. a 


Paul Kane (Kanađanin, 1810 — 1871) 
29 (gore) Vječno u sedlu 


Ulje na platnu, 60 X 47 cm. 1846. Toronto, Royal On- 
tario Museum. 


Kane je 7. rujna 1846. stigao u Fort Carlton na rijeci 
North Saskatchewan. U svojim bilješkama on navodi: 
»Nekoliko Indijanaca Cree bilo je oko tvrđave, jedne 
od najvažnijih trgovačkih luka naroda koji se naselio 
uz Saskatchewan do Stjenjaka; to je jedno od najve- 
Ćih indijanskih plemena na području na kojem djeluje 
Hudson's Bay Compnay. To je pleme od pamtivijeka 
zaraćeno s plemenom Crne Noge koje su jednom po- 
bijedili i pokorili... Ti se ratovi vode nepopustljivom 
upornošću iz godine u godinu; i kad bi oni bili tako 
razorni, u usporedbi s brojem onih koji u njima sudje- 
luju, kao ratovi civiliziranih naroda, čitave indijanske 
rase ubrzo bi nestalo s kontinenta; međutim, Indijanci 
su, na sreću, zadovoljni s malim pobjedama i nekoliko 
neprijateljskih skalpova i konja sasvim je dovoljno 
da bi se ratnici vratili kući okrunjeni slavom i po- 
bDJedom.« 


II 


John Mix Stanley (Amerikanac, 1814 — 1872) 
29 (dolje Ples skalpova plemena Osage 


Ulje na platnu, 101 X 151 cm. 1845. Dozvolom Smith- 
sonian Institution, Washington, D.C. 


Stanley se ubraja među umjetnike koji su najviše 
proputovali Zapadom u počecima njegova naseljava- 
nja. On je također jedan od najproduktivnijih slikara 
tog doba. Slikarsku karijeru započeo je 1842, sa ci- 
ljem da stvori nešto slično poput Georgea Catlina: 
galeriju slika Indijanaca. Slikao je u svom atelieru u 
Fort Gibsonu, Oklahoma, a u toku idućih deset godi- 
na Stanley je sudjelovao na skupštini poglavica ple- 
mena Cherokee u Tahlequahu (1843), posjetio Novi 
Meksiko (1845), priključio se 1846. ekspediciji Step- 
nena Kearneya u Kaliforniju (1846), putovao u Oregon 
(1847), te na Havaje (1848/49). Napokon je 150 njego- 
Vih slika bilo izloženo 1852. u Smithsonian Institutionu. 
| ova slika bila je prikazana na toj izložbi i jedna je 
od pet slika koje su spašene od katastrofalnog požara 
1865. Ne može se reći da Stanleyjeve slike odražava- 
ju naučni realizam koji nalazimo u djelima Bodmera; 
prije bi se moglo reći da one prikazuju vrlo dramat- 
sku i popularnu predodžbu o Indijancima. 


II 


Asher B. Durand (Amerikanac, 1796 — 1886) 
30 Srodne duše 


Ulje na platnu, 110 X 90 cm. 1849. New York Public 
Library, poklon Julije S. Bryant. 


Nakon iznenadne smrti Thomasa Colea (1848) vodeća 
ličnost grupe »Hudson River School« postao je njegov 
bliski prijatelj Asher B. Durand. Durand je vrlo rano 
počeo u New Jerseyju učiti drvorezbarstvo te se pri- 
je svega zanima za vizuelne kvalitete linije, za detalje 
i kontraste tonova. To naglašavanje tehnike bilo je za- 
jedničko i Coleu i Durandu, premda se minuciozni 
Durandov crtež razlikuje od Coleova uopćenijeg pri- 
stupa prirodi. Ovu sliku naručio je ugledni mecena 
Jonathan Sturgis u znak zahvalnosti W. C. Bryantu 
zbog briljantnog nekrologa na Coleovu pokopu. Na 
slici su prikazani Bryant i Cole kako razmišljaju o ve- 
likim istinama koje se mogu naučiti od prirode. Deset 
godina nakon što je naslikao to remek-djelo Durand 
je u svojim poznatim »Pismima mladim slikarima« 
(»Letters to Young Painters«), objavljenim 1855, jez- 
grovito izrazio osjećaje što ih je utjelovio u svojim 
'Srodnim dušama“: »Nemoj lutati svijetom u potrazi 
za temom za svoj kist dok nedirnuta ljepota naše 
domovine traži tvoje najdublje osjećaje. Koliko li je 
cvijeća u našoj netaknutoj divljini koje je predugo 
cvalo skriveno od pogleda... Osamljena i mirna jeze- 
ra u njedrima drevnih šuma kojih ima u izobilju u na- 
šim divljim krajevima, neogoljena brda koja ih okru- 
žuje sa svojim bogatim i raznovrsnim pokrovom, bes- 


krajne prerije Zapada i mnogi drugi oblici prirode, 
pošteđeni od čizme civilizacije, jamče ti originalnost 
Koju možeš svagdje drugdje tražiti, ali je nećeš naći.« 


Francois Regis Gignoux (Amerikanac, rođen u Fran- 
cuskoj, 1816 — 1882) 


31 Slapovi Nijagare u zimi 


Ulje na platnu, 130 X 90 cm. 1848. Washington, D.C. 
United States Capitol Collection. 


Rođen u Lyonu u Francuskoj, Gignoux je najprije u 
Parizu studirao na Ecole des Beaux-Arts. Pošto se ta- 
mo oženio jednom mladom Amerikankom, otišao je s 
njom 1840. u Sjedinjene Države gdje ga je odmah 
oduševila raskošna ljepota krajolika. Njegova speci- 
jalnost je pejzaž te se možda proslavio baš po svojim 
zimskim pejzažima u kojima je prikazivao promjene 
u prirodi pod utjecajem godišnjih doba. Četrdesetih 
godina Gignoux je podučavao Georgea Innessa, 
mladog pejzažistu iz Newburgha, New York, koji će 
poslije postati slavni slikar. Prirodne ljepote slapova 
Nijagare uzdizao je i Thomas Cole u svom 'Eseju o 
američkim pejzažima“ (1835): »A Nijagara, to svjetsko 


čudo! — gdje su uzvišenost i ljepota spojeni u ne- 
raskidiv lanac... Kod naših nogu slijevaju se bujice 
tisuću rijeka — čitav sadržaj golemih jezera. U toj 


masi vode, u tom toku i u toj žestini spoznali smo što 
je bezgraničnost, beskrajnost i nesavladiva energija.« 
(iz McCoubreyeva: "American Art, 1700 — 1960, Sour- 
ces and Documents, 1965, str. 105). 

Altred J. Miller (Amerikanac, 1810 — 1874) 


32 Izgubljeni žutokljunac 


Ulje na platnu, 40 X 50 cm. 1852. Dozvolom Kennedy 
Galleries, Inc. New York. 


Čini se da je Milleru ovaj siže bio najomilijeniji sudeći 
po broju verzija što ih je naslikao i koje su se saču- 
vale. Za tu sliku inspirirala ga je nezgoda koja je 
zadesila jednog od ljudi kapetana Drummonda Ste- 
warta na putu za Stjenjak. Miller je bio crtač ekspe- 
dicije. Nakon što je cijelo prijepodne uzalud tražio 
divljač, »žutokljunac« je proveo neugodno poslijepod- 
ne pokušavajući naći put natrag u bespuću prerije. U 
doba kad je Miller slikao ovo platno, engleska riječ 
»greenhorn« (žutokljunac, op. prev.) upotrebljavala se 
za neiskusnu i neoštroumnu osobu; u kasnijim godi- 
nama ta se riječ naročito odnosila na neaklimatizi- 
ranog doseljenika iz Starog svijeta. 


Alfred J. Miller (Amerikanac, 1810 — 1874) 
33 Prizor iz logora Siouxa 


Ulje na platnu, 44 X 57 cm. Oko 1852. Dozvolom Ken- 
nedy Galleries, Inc., New York. 


U razdoblju što ga je 1837/38 proveo na Stjenjaku s 
ekspedicijom kapetana Williama Drummonda Stewar- 
ta, A.J. Miller skupio je tako mnogo utisaka o ljudima 
i krajevima da bi mu taj likovni materijal bio dovoljan 
za Čitav život. Više od stotinu crteža što ih je nacrtao 
tom prilikom ističu se svojim malim formatom i ne- 
dotjeranom kvalitetom. 

Na Millera su poseban dojam ostavili Siouxi, i prilike 
koje su oni pružali slikaru sa smislom za romantiku 
da likovno prikaže njihov veličanstven izgled, lijepe 
konje, te kićenu i slikovitu odjeću i nakit. Siouxi su 
se od drugih prerijskih plemena razlikovali i po tome 
što su Dbrijali čitavu glavu osim čuperka na tjemenu. 


George Caleb Bingham (Amerikanac, 1811 — 1879) 


34. Daniel Boone prati skupinu pionira na Zapad 
(detalj) 


Ulje na platnu, 66 X 125 cm. 1851. St. Louis, Washing- 
ton University Gallery of Art. 


Među pionirskim ličnostima, koje su zaokupljale ma- 
štu Amerikanaca, Daniel Boone (1734 — 1820) je sva- 
kako najpoznatiji. On utjelovljuje duh čovjeka s gra- 
nice koji je pobjegao iz društvenih okova da bi izgra- 
dio demokratskiju civilizaciju. Booneovi pothvati bili 
su tako poznati da ga je njegova slava kao narodnog 
junaka uzdigla do gotovo mitološkog lika. Mnogi su 
ga portretirali, među njima i William Ranney, ali ova 
Binghamova slika je najljepša. Kao personifikacija 
suvremenog Mojsija koji vodi svoj narod u obećanu 
zemlju, Boone stoji kraj Cumberland Gapa, klanca u 
planinama u istočnom dijelu Tennesseeja nedaleko 
od granice Kentuckyja. Taj poznati klanac kojim su 
prolazili svi koji bi se uputili na zapad najbolje je 
opisao Frederick J. Turner: »Stani kod Cumberland 
Gapa i promatraj kako povorka civilizacije stupa u 


koloni po jedan — bizon što slijedi stazu do slanih 
izvora, Indijanac, trgovac krznima i lovac, stočar, 
farmer-pionir i — granica je prekoračena.« (iz 'Fron- 


tier and Section: Eseji Fredericka Jacksona Turnera“, 
Prentice-Hall, Inc., 1961, str. 38). 

Kao i na drugim Binghamovim slikama, likovi su smje- 
šteni licem prema promatraču u obliku uzlazne pira- 
mide. Umjetnik se često pomagao knjigom klasičnih 


predložaka za smještavanje likova u kompoziciju. To 
korištenje knjigom predložaka te sklonost prema njez- 
nim, magličastim bojama za stvaranje predodžbe ši- 
reg horizonta vrlo su jasno izraženi na ovoj slici. Lik 
Boonea koji vodi na uzdi konja, na kojem jaše žena 
neizbježno podsjeća na Leutzeovu sliku »Carstvo kroči 
na zapad« (slika 45). Leutzeu je vjerojatno bila pozna- 
ta ta kompozicija jer su Bingham i njegova obitelj bili 
Leutzeovi gosti u Dusseldorfu potkraj pedesetih go- 
dina. 


C.J. Grant (Englez, djelovao 1832/33) 
35 Iseljenje: Opis života i nedaća jednog iseljenika 


Litografija, 45 X 35 cm. 1833. Library of _ Congress, 
Prints and Photographs Division. 


U godinama nakon Američkog rata za nezavisnost sve 
se veći broj Evropljana doseljavao u Sjedinjene Ame- 
ričke Države. Njihov društveni i ekonomski položaj 
vrlo se razlikovao, ali svi su neizbježno tražili »bolji 
život«. Kad su shvatili stvarnost nove zemlje i kad su 
morali promijeniti mišljenje o nekim pojmovima, neki 
iseljenici su odlučili da se vrate kući i objave prikaze 
O svojim iskustvima. Zapravo, tada se pojavilo mno- 
štvo takvih publikacija; uglavnom su ih pisali Englezi 
koji su bili još uvjereni u prednosti svoje zemlje. Ova 
litografija daje zanimljiv i šaljiv prikaz realnog i ro- 
mantičnog shvaćanja američkog pionirskog života u 
devetnaestom stoljeću. 


Thomas Baines (Južnoafrikanac, 1820 — 1875) 
36 (gore) Čamci ispred gata, Zaljev Algoa 


Ulje na kartonu, 45 X 64 _ cm. Oko 1848. Dozvolom 
Sotheby Parke Bernet South Africa (Proprietary) Ltd., 


Johannesburg. Baines je stigao u Cape Town 1842. 
Bio je neobično produktivan umjetnik. Zajedno sa 
svojim suvremenicima Thomasom Bowlerom (1813 — 
1869) i Georgeom Angasom (1822 — 1886) ostavio nam 
je zanimljive likovne zapise o Britanskoj Južnoj Africi, 
slikajući razne vrste brodovlja, divlje životinje, stanov- 
nike, običaje i doživljaje prvih doseljenika. Te su sli- 
ke većinom slali u Englesku da bi se zadovoljila zna- 
tiželja javnosti koju je zanimalo kako izgleda »bar- 
barski Jug«. Stoga su mnoge slike bile kasnije kli- 
širane kako bi se mogle objaviti u novinama Illustrated 
London News'. 


Thomas Baines (Južnoafrikanac, 1820 — 1875) 
36 (dolje) Skela na rijeci Oranje 
Ulje na kartonu, 45 X 65 cm. 1848 (7). Dozvolom So- 


theby Parke Bernet South Africa (proprietary), Ltd., 
Johannesburg. 


Thomas Baines (Južnoafrikanac, 1820 — 1875) 
37 (gore) Južnoafrički Bur u lovu na antilope gnu 


Akvarel, 15 X 25 cm. Dozvolom Sotheby Parke Bernet 
South Africa (proprietary), Ltd., Johannesburg. 


Karl Bodmer (Švicarac, 1809 — 1839) 
37 (dolje) Parobrod Yellowstone 19. travnja 1833 


Akvarel, 1833. Northern Natural Gas Company Collec- 
tion, Joslyn Art Museum, Omaha, Nebraska. 


Bodmer je izradio osamdeset i dva bakroreza u ko- 
jima ilustrira svoje doživljaje na Missouriju. Na tim 
bakrorezima — kao i na brojnim akvarelima — Bod- 
mer je prikazao način života prerijskih Indijanaca bo- 
lje od bilo kojeg drugog umjetnika. Za razliku od 
Catlina, koji je nastojao prenijeti trenutačni dojam 
neke situacije, Bodmer je gotovo etnološkom točnoš- 
ću nastojao prikazati izgled, okolinu i običaje svojih 
likova. Mnogi od tih radova nedavno su objavljeni u 
djelu People of the First Man (1976). 


Denis Malone Carter (Amerikanac irskog porijekla, 
1827 — 1881) 


38 Dolazak u Novi svijet 


Ulje na platnu, 85 X 117 cm. 1861. Dozvolom Kennedy 
Galleries, Inc., New York. 


Mnoge istinite priče o traženju sreće na zapadu zapo- 
Ččinju zapravo na drugoj strani Atlantskog oceana, a 
neke od njih naglo završavaju na istočnom rubu kon- 
tinenta. Carterova prilično sentimentalna slika prika- 
zuje skupinu kolonista koji su napustili spokojstvo 
u engleskog sela da bi ga zamijenili za nesigurnost u 
brvnari Novoga svijeta s dobrodošlicom u obliku za- 
sjede Indijanaca. Motivi koji su navodili ljude da se 
isele u novi kontinent bili su mnogobrojni i različiti: 
nada u vjersku ili političku slobodu, oslobođenje od 
vojne obaveze i opasnosti od rata, mogućnosti boga- 
ćenja ili posjedovanja zemlje — svi ti razlozi odigrali 
su svoju ulogu u naseljavanju Amerike. Međutim, 
mnogi od prvih naseljenika i nisu imali drugog izbora. 
Engleska poljoprivreda osamnaestog stoljeća koja je 
stoljećima bila nazadnog feudalnog-zakupničkog tipa, 
postala je unosnija i produktivnija zahvaljujući novim 
kulturama, pa se seljacima bezemljašima američka 
divljina činila manje opasnom od pretrpanih sirotinj- 
skih četvrti u engleskim gradovima u kojima se naglo 


počela razvijati industrija. na 


James Henry Beard (Amerikanac, 1812 —1893) 


39 Naprijed na zapad! 


Ulje na platnu, 157 X 199 cm. 1850. Dozvolom Kenne- 
dy Galleries, Inc., New York. 


Beard se rodio u Painsvilleu, u pustom kraju sjever- 
nog Ohaja, i bio je putujući portretist u pograničnim 
gradovima Pittsburghu, Louisvilleu, Cincinnatiju i New 
Orleansu. Unatoč nedovoljnoj formalnoj umjetničkoj 
naobrazbi, Beard se uspio probiti, a kada je narudžbi 
bilo malo, radio je kao kapetan na riječnim brodovi- 
ma. No, potkraj tridesetih godina postao je poznat po 
svojim neobično realističnim portretima političara | 
djece. Taj ograničeni uspjeh natjerao ga je da se pre- 
seli u New York gdje je potražnja za slikama s temom 
naseljavanja Zapada bila vrlo velika. Godine 1846. 
Beard je izložio sliku sličnog sižea kao što je ova, 
samo nešto manju. Odmah ju je prodao postigavši 
najvišu cijenu koja je dotad plaćena za takve slike. 
Naprijed na zapad! je najveće i najvažnije djelo te 
vrste što ga je Beard ikad naslikao. 


William T. Ranney (Amerikanac, 1813 — 1857) 
40 Savjetovanje u preriji 


Ulje na platnu, 100 X 135 cm. 1853. Mr. and Mrs. J. 
Maxwell Moran, Paoli, Pennsylvania. 


Ranneyjevo iskustvo na Zapadu ograničeno je samo 
na kratki pohod u službi teksaške vojske 1836. Skice, 
što ih je izradio kao vojnik, i uspomene na te doži- 
vljaje opskrbili su ga likovnim materijalom dovoljnim 
do kraja života. Ranneyjevo gledište odskakalo je od 
većine njegovih suvremenika. Na primjer, za razliku 
od njemačkog slikara Wimara, on nije prikazivao 
likove Indijanaca. Njega su se najjače dojmili pio- 
nirski pothvati trapera i doseljenika u širokim pre- 
rijama. Tehnički dotjeran, nastojao je stvoriti kompo- 
ziciju sa što manje detalja. U tom pogledu često ga 
uspoređuju s Binghamom koji je također efektima 
svjetla naglašavao kompozicijsku strukturu. 


Asher B. Durand (Amerikanac, 1796 — 1886) 
41 Napredak 


Ulje na platnu, 120 X 180 cm. 1853. Warner Collec- 
tion of the Gulf States Paper Corporation, Tuscaloosa, 
Alabama. 


Ova je slika poznata i kao 'Prodor civilizacije' odno- 
sno 'Pionirsko naselje“. To je jedna od sedam slika 
što ih je Durand 1853. izložio na izložbi u National 
Academy of Design, a jedan od kritičara 'Knicker- 
bockera' (svezak XLII, srpanj, 1853, str. 95) ovako ju 
je opisao: »Ovaj profinjeni umjetnik nije još nikada 
postigao takvo savršenstvo. Tema je potpuno ame- 
rička. To je američka priča o američkim činjenicama, 
naslikana pravim američkim osjećajem, djelo umjet- 
nika koji je odan prirodi i koji je ozbiljno proučava.« 
John Durand, umjetnikov sin, opisao je 1894. tu sliku 
kao »veliku pejzažnu kompoziciju... koja prikazuje 
Korištenje kanala, parobroda, željeznice i telegrafa, 
tada tek nedavno usavršenog, na američkom tlu.« 


Cornelius Krieghoff (Kanađanin, 1815 — 1872) 
42. Brvnara jednog naseljenika 


Ulje na platnu, 61 X 91 cm. 1856. Toronto, Art Gallery 
of Ontario, poklon iz ostavštine Wells Leonard, 1937. 


Krieghoffa općenito smatraju pionirskim slikarom Ka- 
nade. Nakon što je mnogo godina lutao Evropom 
kao putujući slikar i muzičar, te neko vrijeme služio 
u vojsci Sjedinjenih Američkih Država u Seminolskom 
ratu, Krieghoff se 1853 nastanio u Quebecu. Ova re- 
produkcija karakterističan je primjer više od 700 gen- 
re-prizora što ih je Krieghoff naslikao za posjetioce 
provincije i za oficire mjesnoga garnizona. 


Cornellius Krieghoff (Kanađanin, 1815 — 1872) 
43 Saonice 


Ulje na platnu, 30 X 45 cm. Oko 1855. Toronto, Art 
Gallery of Ontario. Iz nasljedstva gospođe H. M. Mo- 
wat, 1939. 


Charles F. Wimar (Amerikanac njemačkog porijekla, 
1828 — 1862) 


44 _ Napad na karavanu naseljenika 


Ulje na platnu, 138 X 197 cm. 1856. Ann Arbor, Uni- 
versity of Michigan Museum of Art. Legat Henryja C. 
Lewisa. 


Wimar se rodio blizu Dusseldorfa. Godine 1841. sti- 
gao je u St. Louis gdje su obilježja pionirskog načina 
još uvijek bila vrlo istaknuta. Kao učenik Louisa Po- 
maredea Wimar je 1849. krenuo uzvodno Mississippi- 
jem i na tom putu prvi put vidio golema prostranstva 
Kojima su lutale skupine Indijanaca. Sa željom da po- 
stane »pravi« slikar vraća se 1852. u Dusseldorf, u 
atelier Emanuela Leutzea. Usredotočio se, začudo, na 
slike s prikazom Indijanaca i života pionira na granici 
Koje su zaokupljale pažnju Nijemaca. Nešto manje 
od pola stoljeća prije Wimara američki slikari John 
Vanderlyn i Benjamin West također su iskoristili sklo- 
nost Evropljana prema likovnim prikazima drame su- 
koba između naseljenika i Indijanaca. 


Emanuel Leutze (Amerikanac niemačkog porijekla, 
1816 — 1868) 


45 Carstvo kroči na zapad 


Ulje na platnu, 82 X 107 cm. 1861. Washington, D. C,, 
National Collection of Fine Arts, Smithsonian Insti- 
tution. 


Početkom osamnaestog stoljeća irski biskup George 
Berkeley napisao je pjesmu koja izražava misli njego- 
vih suvremenika o Zlatnoj eri pod naslovom »Stihovi o 
mogućnostima razvijanja umjetnosti i Znanosti u Ame- 
rici«. Ti jednostavni i skromni stihovi postali su grom- 
Kom pjesmom u devetnaestom stoljeću. U posljednjoj 
kritici Berkeleyeve pjesme Amerika je proglašena kul- 
minacijom napretka civilizacije. 

Usred socijalnih i političkih previranja u prvim stadi- 
jima Građanskog rata Emanuel Leutze dobio je 20000 
dolara da izradi sliku 'Carstvo kroči na zapad' (po- 
znatu i pod nazivom 'Naprijed na zapad!) za novu 
zgradu Capitola u Washingtonu. Nekako istovremeno 
Kongres je usvojio Zakon o podjeli zemlje farmerima 
(Homestead Act), koji ie naseljeniku jamčio 6475 ari 
državne zemlje s time da na toj zemlji ostane pet go- 
dina te uz nominalnu pristojbu. 

U Leutzeovoj konačnoj kompoziciii bile su obuhva- 
ćene slijedeće teme: Mojsije vodi Izraelce, Kolum- 
bo, Arion na delfinu, Jazon i zlatno runo, Izraelci do- 
nose plodove iz Eškola, kao i mnogi prizori u vezi s 
naseljenicima — teme o lovcima, farmerima, misiona- 
rima i progonjenim Indijancima. Kad se zbroje svi ti 


razni elementi potpuno je jasno da Leutze nije samo 
nastojao slaviti dolazak naseljenika na Zapad nego, 
možda još i više, stvoriti suvremenu karakterizaciju 
raja u Novome svijetu. | dominantni položaj Crnca 
u prednjem planu predstavlja Leutzeovu osobnu vi- 
ziju novog kontinenta. Netko je upitao Leutzea: »Pro- 
povijeda li ova skupina novo evanđelje ovom konti- 
nentu, novu istinu koju treba da prihvati ovaj dio 
svijeta — da su iseljenik i oslobođeni rob dva važna 
elementa koje valja pomiriti i s kojima valja suradi- 
vati? A mlada, lijepa lIrkinja, nije li ona vaša nova 
Bogorodica...? Umjetnikovo lice se zažarilo i ... sav 
ozaren rekao mi je da sam ja prvi Amerikanac koji je 
shvatio njegovu sliku.« (Anne Brewster: Emanuel 
Leutze, umjetnik", 'Lippincotts Magazine, 2, 1868, 
str. 536). 


Osim optimizma pionira što kreću na Zapad, Leutze 
je također jasno prikazao tešku stvarnost tog napor- 
nog puta. Tijela, ispečena od sunca do kosti, te pri- 
zori pogreba u prvom planu podsjećaju na naseljeni- 
čke žrtve. Gotovo stotinu godina kasnije Georgia 
O Keeffe je naslikala sličan prizor, ali na duhovniji 
način (usp. sl. 96). 


George Catlin (Amerikanac, 1796 — 1872) 


46 U zasjedi na plamence ma 


Ulje na platnu, 47 X 66 cm. Oko 1857. Pittsburgh, 
Pennsylvania, Museum of Art, Carnegie Institute. 


Ne može se odrediti točan datum kada sa Catlin prvi 
put počeo zanimati za Južnu Ameriku. Međutim, ot- 
kako se upoznao s Alexanderom von Humboldtom 
1845. kada je u Parizu izložio svoju »Indian Gallery«, 
vjerojatno su njegovu maštu privlačile čari Južne 
Amerike. No, čvrstu odluku da tamo otputuje donio 
je Catlin tek početkom pedesetih godina prošlog sto- 
ljeća kada je saznao za napuštene rudnike zlata u 
gorju Crystal Mountains u Brazilu. Otputovao je go- 
tovo odmah i, pošto je proveo kratko vrijeme tražeći 
zlato, odlučio je stvoriti likovne zapise o Indijancima 
Južne Amerike, slične onima o domorocima Sjeverne 
Amerike. Od 1852. do 1856. obišao je čitavo obalno 
područje Južne Amerike te putovao uzvodno Amazo- 
nom kroz brazilske džungle. Stilistički su slike s tog 
putovanja nalik na one što ih je naslikao u Sjevernoj 
Americi; i ovdje se osjeća vještina u tehnici te na- 
glašavanje boje i linije. Ova slika prikazuje Velike 
slane močvare rijeke Rio Salado, južno od Buenos 
Airesa. Pandan ove slike pod nazivom 'Lov na pla- 
mence nalazi se u Memorial Art Gallery univerziteta 
u Hochesteru. Obje slike Catlin je naslikao nakon 
odlaska iz Južne Amerike. Slike koje je izradio 1855/ 
/56, dok je još bio tamo, nalaze se u zbirci Paula 
Meilona, Upperville, Virginia. 


Winslow Homer (Amerikanac, 1836 — 1910) 


47 Veteran na novom polju 


Ulje na platnu, 60 X 95 cm. 1865. New York, Metropo- 
litan Museum of Art, legat gospođice Adelaide Mil- 
ton de Groot, 1967. 


U godinama između 1862. i 1881. Winslow Homer iz- 
mijenio je koncepciju američkog genre-slikarstva pre- 
tvorivši prilično nemaštovitu osnovu u umjetnost mo- 
numentalnih proporcija. Poput Binghama, pretočio je 
svakodnevni život u nešto što bismo mogli nazvati 
slikarstvom suvremene povijesti. Kada je 1875. Henry 
James vidio slike poput ove, reprodukciju koju prika- 
zujemo, rekao je: »Gospodin Homer traži, kako se 
ono kaže, savršeni realizam... On je pravi slikar; on 
samo želi vidjeti i reproducirati ono što vidi... On je 
odabrao najnelikovnije karakteristike najnelikovnijeg 
raspona pejzaža i civilizacije, i obradio je te teme 
tako odlučno kao da su doista likovne, baš kao da je 
naslikao dio Caprija ili Tangera, a nagrada za njegovu 
hrabrost je nesporivo uspjeh što ga je požnjeo.« 


IVI 


Frederick Edwin Church (Amerikanac, 1826 — 1900) 
48 Cotopaxi 


Ulje na platnu, 117 X 210 cm. 1862. The Chrysler Mu- 
seum u Norfolku, Virginia. Poklon Waltera P. Chry- 
slera, ml. 


Sa stanovišta ovog umjetnika važan vid doživljavanja 
Novog svijeta bilo je traženje originalnog i uzvišenog 
sižea koji bi imao vječno i univerzalno značenje. U toku 
devetnaestog stoljeća to se traženje usredotočilo na 
dramatičnost prirodnih pojava u Južnoj Americi i Ark- 
tiku. Ohrabren svojim ranijim uspjehom, slikama sla- 
pova Nijagare, Church se 1853. uputio u Južnu Ameri- 
KU. Bilo je to njegovo prvo putovanje u potrazi za 
egzotičnim pejzažima koji bi mu mogli dočarati novi, 
panteistički pogled na prirodu. Uzbuđen neotkrivenim 
područjima i pod utjecajem živih opisa njemačkog 
prirodoslovca Alexandra von Humboldta Church je 
ponovno posjetio Južnu Ameriku 1857. Izradio je broj- 
ne crteže olovkom i skice u ulju poslije doradio u slike. 
Jedna od najvrednijih slika s tog putovanja je slika 
Cotopaxija, živog vulkana na sjeveru Ekvadora. Sta- 
vljajući promatrača gotovo iznad ponora u prvom 
planu, Church botaničkom točnošću dočarava daleku 
panoramu spektularnog krajolika. Jedinstvenim mije- 
šanjem atmosferskih efekata, i stvarnih i izmišljenih, 
slika istovremeno udaljava promatrača od stvarnosti. 
Churchova velika platna pobuđivala su senzaciju na 
izložbama jer je slikanje takvih egzotičnih pejzaža 
bila novost u Americi. Prikazi su bili tako uvjerljivi da 


su posjetioci često satima stajali i kroz kazališni do- 
gled promatrali svaki detalj. 


Albert Bierstadt (Amerikanac, 1830 — 1902) 
49 Stjenjak 


Ulje na platnu, 184 X 302 cm. 1863. New York, Metro- 
politan Museum of Art. 


Nakon završetka trogodišnjeg intenzivnog studija u 
Dusseldorfu, te jednogodišnjeg boravka u Rimu Bier- 
stadt se 1857 vratio u Sjedinjene Američke Države, 
potpuno svladavši tehniku skiciranja iz prirode u ulju, 
olovkom i ugljenom. Dvije godine kasnije priključio se 
na vlastiti trošak poznatoj Landerovoj ekspediciji iz 
1859. godine koja je trebala geodetski snimiti kara- 
vanski put do obale Tihog oceana. No, u lipnju iste 
godine napustio je ekspediciju te se s jednim pri- 
jateljem sam uputio u istraživanje. Zanos što ga je 
doživio na tom putu izrazio je u jednom pismu od 10. 
srpnja ovim riječima: »Oduševljen sam pejzažima... 
Planine su divne... (one) su prizor kojem će se di- 
viti svaki ljubitelj krajolika s beskrajnim oduševlje- 
njem... a tek likovi Indijanaca kako putuju u sliko- 
vitoj odjeći i s dugim kolcima, privezanima na konje, 
što se vuku po zemlji... i sada je vrijeme da ih na- 
slikam jer oni brzo nestaju. . .« 

Bierstadt se 1863. ponovno uputio do Stjenjaka, ovaj 
put s F. H. Ludlowom koji je, opisujući prozor na ovoj 
slici, rekao da izgleda kao pravi rajski vrt. Kao i F. 
E. Church i T. Moran, tako je i Bierstadt bio slikar 
djela koja su na izložbama bila vrlo popularna. Njih 
trojica su se podjednako zanimala za egzotični pej- 
zaž; no, Bierstadt je bio više sklon prikazivati sliko- 
vite kvalitete sižea nego njegove točne detalje. S tim 


u vezi John Wilmerding je rekao: »To je savršen sim- 
bol nacionalnog slavlja, geologije i metafizike sjedi- 
njenih u zajedničkoj službi.« ("American Art', 1976, 
str. 127). 


Nicholas Chevalier (Australac, 1828 — 1902) 
50 Gorje Buffalo, Victoria 


Ulje na platnu, 127 X 177 cm. 1864. Melbourne, Na- 
tional Gallery of Victoria. 


Chevalier je odmah pobudio javni interes svojim 
veličanjem dostojanstva pionirskog rada u austral- 
skim krajevima. 


Lucius Richard O'Brien (Kanađanin, 1832 — 1899) 


51 Izlazak sunca na Saguenayu 


Ulje na platnu, 86,2 X 123,8 cm. 1880 Ottawa, National 
Gallery of Canada. 


O'Brien, sin jednog od osnivača naselja na jezeru 
Simcoe (Ontario), bio je po zanimanju i umjetnik i 
građevinski inženjer. Godine 1880. bio je izabran za 
prvog predsjednika novo osnovane Royal Canadian 
Academy of Arts (Kraljevska kanadska umjetnička 
akademija). 

Slika prikazuje Cape Trinite na rijeci Saguenay. 
O'Brienova sklonost prema mističnim osobinama svje- 
tla pokazuje utjecaj Binghama i Churcha. Church je, 
zapravo, posjetio Kanadu na poziv O'Brienovih bliskih 
suradnika, lady Dufferin i lorda Lornea. Za vrijeme 
svog predsjedničkog mandata u Kraljevskoj kanad- 
skoj akademiji O'Brien je radio i kao likovni urednik 
G. M. Grantove publikacije Picturesque Canada (1882). 


Jean Francois Millet (Francuz, 1814 — 1875) 
52 (gore) Američki Mazepa 


Litografija, 36 X 52 cm. 1852. New York, Metropolitan 
Museum of Art, poklon Museum of the American In- 
dian, fondacija Heye. 


Inspiriran poznatom Byronovom pjesmom o poljskom 
vojskovođi iz sedamnaestog stoljeća Millet na ovoj 
litografiji prikazuje jedan događaj iz Američkog rata 
za nezavisnost — Indijanci zarobljavaju Simona Bu- 
tlera, pionira iz Kentuckyja. Ta slika pripada grupi 
od četiri litografije koje je 1852. objavio Goupil pod 
naslovom 'Ilustrirani anali Sjedinjenih Američkih Dr- 
žava — pioniri“. Prvobitnu narudžbu za tu mapu do- 
bio je Karl Bodmer. Budući da nije mogao sam obaviti 
taj zadatak, Bodmer je zamolio Milleta da napravi 
neke litografije, pa tako i ovu, prikazanu na slici. 


Charles F. Wimar (Amerikanac njemačkog porijekla, 
1828 — 1862) 


52 (dolje) Američki draguni progone Indijance 


Ulje na platnu, 82 X 115 cm. 1853. Dozvolom Sotheby 
Parke Bernet Inc., New York. 


Kao i druga Wimarova slika iz ovog izdanja (usp. sl. 
44) i ova je nastala za vrijeme umjetnikova studija 
u Dusseldorfu. Ovo djelo ubraja se među malobrojne 
slike — poznato ih je samo dvanaest — što ih je Wi- 
mar naslikao između 1853. i 1856. Nakon njegova po- 
vratka u St. Louis 1856. umjetnik je nastavio slikati 
prerijske Indijance, no odbacio je teatralno-maniri- 
stičke crte karakteristične za slike što ih je stvarao u 
Dusseldorfu. 


Samuel Thomas Gill (Australac, 1818 — 1880) 
53 (gore) Pioniri 


Akvarel, 33 X 57 cm. Oko 1865. Sydney, Art Gallery 
of New South Wales. 


Kako je devetnaesto stoljeće odmicalo, tako su se po- 
micale i granice naseljavanja u Australiji od obalnog 
područja prema unutrašnjosti kontinenta. Raniji to- 
pografski prikazi Johna Eyrea (oko 1771 — 1812) 
i Conrada Martensa (1801 — 1878) ustupili su mjesto 
novim popularnim temama o stočarima i trgovcima 
stokom. Slike poput ove, kao i mnoge Gillove lito- 
grafije, popularizirale su lik pionira i u Australiji i u 
Engleskoj. Gillovo zanimanje za te teme odrazilo se i 
u stihovima prvog australskog pjesnika, koji je stekao 
glas u Engleskoj, Adama Lindsaya Gordona (1833 — 
1870): »Bilo je divno u sjajnu zoru, po blistavoj ze- 
lenoj travi. | prešli smo mnogo milja... uvijek slo- 
bodni u sedlu« ('Bolesni kauboj"). 


William G. R. Hind (Kanađanin, 1833 — 1888) 
53 (dolje) Na podnožju Stjenjaka 


Akvarel, 22 X 31 cm. 1862. Montreal, McGill Univer- 
Sity,y Mc Cord Museum. 


Među prvim slikarima-pionirima Hind je možda naj- 
rada posjetio je gotovo sve kanadske provincije vjer- 
no bilježeći sve njihove osobitosti svojim izrazito 
prerafaelitskim stilom. Njegovi akvareli su puni de- 
talja, a naslikani su tako minuciozno da se mogu 
raspoznati pojedine vlati trave. Godine 1862, potaknut 
otkrićem zlata, Hind se priključio skupini od dvadeset 
četvorice mladića iz Toronta i istočne Kanade te se s 
njima uputio preko Fort Garryja u planine Cariboo. 
Ovaj akvarel predstavlja jednu od porojnih slika što ih 
je skicirao nakon odlaska iz Fort Garryja slijedeći 
stare staze trgovaca krznom. Naslikao ga je blizu 
prijevoja Yellowhead, na sadašnjoj granici između 
Alberte i British Columbije gdje su se slikar i grupa 
»Overlanders '62« počeli penjati na Stjenjak. 


Charles Christian Nahl (Amerikanac, 1818 — 1878) 


54 _ Prijelaz preko Panamske prevlake rijekom Char- 
gres 


Ulje na platnu, 1850. University of California, Bancroft 
Library. 


Ubrzo nakon što su se Evropom proširile vijesti o na- 
lazištima zlata, Charles Nahl i njegov brat otplovili su 
1850. u Kaliforniju. U to vrijeme, postojala su dva 
puta do pacifičke obale. Ako se plovilo prvim putem, 
to je značilo provesti na moru najmanje pet mjeseci 
da bi se oplovio Rt Horn, na krajnjem jugu Južne 
Amerike, te naokolo stiglo do San Francisca. Drugi 
i mnogo krači put bio je prijelaz preko Panamske pre- 
vlake. Nahl je, na sreću, odabrao drugi put jer je 
tako mogao opisati ne samo stvarne teškoće putova- 
nja, nego i raskošni i egzotični pejzaž tog geograf- 
skog područja. 


Martin Johnson Heade (Amerikanac, 1819 — 1904) 


55 Luka Ria de Jeneira 


Ulje na platnu, 46 X 84 cm. Reynolda House, Ind., 
Winston-Salem, North Carolina. 


Heade je bio jedan od malobrojnih Amerikanaca koji 
je posjetio ovu prekrasnu luku .Ovo je jedna od dvi- 
je slike, koje je naslikao 1864, ali je jedinstvena u 
njegovu opusu. Vrlo je živopisna i spaja nekoliko ele- 
menata u jednu kompoziciju: genre-prizor u prvom 
planu, panoramski pogled na luku, te suptilno nano- 
šenje boje koja u pozadini »izvire« iz gotovo prozirne 
maglice. Slika je kasnije bila objavljena u bakrotisku 
kao naslovna strana jednom članku o Brazilu u trav- 
nju 1876. u časopisu Frank Leslie's Popular Monthly. 


Seth Eastman (Amerikanac, 1808 — 1875) 
56 Zimski ribolov 


Ulje na platnu, 77 X 110 cm. Oko 1867/69. Washing- 
ton, D. C., Zbirka United States Capitol. 


Završivši vojnu akademiju West Point Eastman je slu- 
žio na raznim vojnim postajama na zapadnoj granici. 
Najprije je bio u Fort Snellingu (Minneapolis), zatim 
se na kratko vrijeme vratio na istok da bi studirao 
s Robertom W. Weirom (1803 — 1889), prije negoli se 
1841. vratio u Fort Snelling. Pedesetih godina služio 
je u Texasu i Utahu. Zahvaljujući svom velikom znanju 
o životu pionira i crtačkoj vještini ubrzo je postao 
popularan kao slikar američkog Zapada. Kao brigadni 
general u penziji, Eastman je od Kongresa dobio na- 
rudžbu za devet slika s prizorima iz života Indijanaca. 
Ova slika je jedno od tih devet djela i visi u Capitolu, 
u dvorani Komisije za indijanska pitanja američkog 
Kongresa. 


William Bradford (Amerikanac, 1823 — 1892) 


57 Polarno ljeto. Probijanje kroz ledene sante u 
zaljevu Melville 


Ulje na platnu, 130 X 195 cm. Dozvolom Hirsch & 
Adler Galleries, Inc., New York. 


William Bradford se prvi put uputio na Arktik 1859. U 
toku svog života vraćao se tamo deset puta. Isprva 
se zanosio pričama u vezi s brojnim ekspedicijama 
koje su išle u potragu za sir Johnom rFranklinom, no 
kad je i sam tamo stigao, oduševila ga je divlja lje- 
pota ledenih oblika, te neobične boje i svjetlo ledene 
pustoši. Ponesen zanosom F. E. Churcha za prilike što 
ih priroda Arktika pruža slikaru (Church je plovio uz 
obalu Newfoundlanda 1859), Bradford je 1869. pošao 
na još jedno putovanje te svoja iskustva objavio u 
publikaciji »Arktička područja, ilustrirana fotografija- 
ma snimljenima na umjetničkoj ekspediciji na Gren- 
land... .« (London, 1873). U popratnom tekstu Bradford 
je napisao: »Ti divlji i surovi oblici neprestano se mi- 
jenjaju i nemoguće ih je opisati... | boje su u stal- 
noj mijeni, od mrtvački blijede do sjajne i svjetlucave, 
od najtamnijih do najsvjetlijih tonova zelene, pa čak 
od svijetloplave do najtamnije boje lazurita, a kad bi 
se između nas i sunca ugurao kakav golemi ledenjak, 
njegov vrh bio bi obrubljen svjetlosnim prstenom na- 
rančaste boje u kojima se ponekad javljaju prizma- 


tične nijanse.« 


Worthington Whittredge (Amerikanac, 1820 — 1910) 
58 Gaznarijeci Platte, Colorado 


Ulje na platnu, 1000 x 170 cm. 1868 — 1870. New 
York, The Century Association. 


Whittredge je bio bliski prijatelj Alberta Bierstadta 
i Emanuela Leutza, i sljedbenik dusseldorfskog stila. 
Neko vrijeme dijelio je atelier s Leutzeom u poznatom 
Tenth Street Buildingu u New York Cityju. Ta je zgra- 
da kasnije privukla veliku pažnju kada ju je William M. 
Chase (1849 — 1906) koristio u svojim sjajnim slika- 
ma interijera. U godinama nakon završetka Građan- 
skog rata Whittredge je bio jedan od nekoliko značaj- 
nih pejzažista koji su putovali na Zapad u potrazi za 
slikovitim krajolicima. Premda je ova slika točna tran- 
skripcija osobina koje karakteriziraju prostranstva 
prerije, Whittredge je slobodno izmjenjivao razne geo- 
grafske i slikovite elemente da bi popravio opći vi- 
zuelni dojam. 


Franck Buchser (Švicarac, 1828 — 1890) 


59 Indijanci Chippewa na ratnom pohodu 


Ulje na platnu, 32 X 68 cm. Oko 1868. Zurich, Museum 
der Stadt Solothurn, Besitz des Kunstvereins. 


Buchser, koji je rođen u Švicarskoj, otišao je 1866. u 
Sjedinjene Američke Države gdje je ostao do svibnja 
1871. Velika jezera posjetio je 1868. u potrazi za tema- 
ma o Indijancima, ali je očito bio obeshrabren onim 
što je ustanovio: »... sve te priče o Indijancima, kad 
se o njima malo bolje razmisli, vrlo su prozirne. Rasna 
obilježja, ako ih uopće i pronađete, potpuno su raz- 
vodnjena imitiranjem bijelih ljudi; njihova odjeća je 
prije nalik na neukusni pokladni kostim prosjaka nego 
na nošnju Indijanaca... Pođimo na jug.« Ubrzo zatim 
susreo je skupinu Indijanaca plemena Chippewa u 
rezervatu nedaleko od Sault Ste. Marie. Načinio je 
brojne skice, a sliku dovršio poslije u Detroitu. 


Arthur F. Tait (Amerikanac, 1819 — 1905) 
60 (gore) Život na granici 


Ulje na platnu, 61 X 66 cm. 1852. New Haven, Connec- 
ticut, Yale University Art Gallery, Whitney Collection 
of Sporting Art. 


Tait je zahvaljujući mnogobrojnim litogralijama, koje 
su prema njegovim slikama objavili Currier i Ives, po- 
stao jedan od najpoznatijih umjetnika svoga vremena. 
Nakon školovanja u Engleskoj, 1850. se iselio u New 
York gdje je sebi uredio atelier. Tait, začudo, nije 
nikada putovao na Zapad. Poznato je da je u Engle- 
skoj pomogao Catlinu da organizira izložbu »lndian 
Gallery« i da je jednom prilikom u Sjedinjenim Ameri- 
čkim Državama proučavao slike Wiliama Ranneya i 
Bodmerove ilustracije. Međutim, drugih vizuelnih _iz- 
vora po svoj prilici nije imao. Unatoč tome, Tait je 
Dio dobar slikar i pripovjedač koji je stvorio uvjerljive 
prizore iz života pionira. Upravo takva vrsta predodžbe 
O pionirima navodila je ljude da putuju na Zapad u 
potrazi za avanturama. 


Charles Deas (Amerikanac, 1818 — 1867) 
60 (dolje) Prerijska vatra 


Ulje na platnu, 72 X 90 cm. The Brooklyn Museum, 
poklon g. i gdje A. B. Martin. 


Inspiriran popularnim literarnim djelima Washingtona 
Irvinga Deas je često upotrebljavao temu o progonu 
ili sukobu na svojim slikama. Kao i na njegovoj slici 
Borba za život' (usp. sl. 22) iz 1845, Deas i ovdje po- 
kazuje veliko zanimanje za suprotstavljanje suprotnih 
sila, bilo da se radi o Dbijelcu i Indijancu bilo, kao u 
ovom slučaju, suprotstavljanju čovjeka i prirode. Svo- 
jim realističkim detaljima Deasove slike pružaju iz- 
vanredan prikaz tipičnih situacija u životu pionira. 


Frank Blackwell Mayer (Amerikanac, 1827 — 1899) 


61 (gore) Nezavisnost, portret veleposjednika Jacka 
Pottera 


Ulje na kartonu, 31 X 40 cm. 1858. Washington, D.C, 
National Collection of Fine Arts, Smithsonian Institu- 
tion. 


Potkraj pedesetih godina devetnaestog stoljeća ljudi 
su najčešće zamišljali Amerikanca kao jedinstvenog 
pojedinca koji je iznikao iz domaćeg ambijenta. I u 
književnosti i u likovnoj umjetnosti počeo se stvarati 
lik »Jenkija«. Među brojnim umjetničkim pokušajima 
portretiranja tog lika, ova slika se ubraja u najzani- 
mljivije. Evropljani kao i Amerikanci su upravo samo- 
uvjerenog, lukavog i nezavisnog jenkijevskog farmera 
ili naseljenika granice najlakše poistovjećivali s Ame- 
rikom. Slike poput ove mnogo su pridonijele stvaranju 
trajnog američkog mita o urođenoj jednostavnosti i 
dobroti. 


George Caleb Bingham (Amerikanac, 1811 — 1879) 
61 (dolje) Naseljenici 


Ulje na platnu, 62 X 75 cm. 1850. Boston Museum of 
Fine Arts, poklon. 


Kao pjesnik naroda i pejzaža Bingham je na svojim 
slikama prikazao jedinstvene prilike u Missouriju iz 
sredine devetnaestog stoljeća kao raskrsnice nacije 
koja se širi. Sastavni dio tih prilika bio je položaj 
naseljenika, prvih pionira, koji su se naselili na držav- 
nom zemljištu. Ti su ljudi politički bili u neizvjesnom 
položaju, jer su se mnogi pojedinci, među njima i 
Bingham, protivili da im se dade pravo glasa. U jed- 
nom pismu Američkom umjetničkom udruženju od 18. 
studenog 1850. Bingham izjavljuje: »Naseljenici kao 
društvena klasa ne vole mukotrpno obrađivanje ze- 
mlje, nego podižu svoje priproste kolibe u onim uda- 
ljenim područjima državnog dobra gdje divljač, koje 
ondje ima u obilju, zadovoljava njihove tjelesne (!) po- 
trebe. Kad se taj izvor iscrpi zato što naokolo nastaje 
sve više naselja, oni cbično rasprodaju svoje zemlji- 
šte, koje su jedva obrađivali, zajedno s "pravom prve 
kupnje“ i kreću za stopama divljaka koji uzmiču.« 


IT 


Erastus Salisbury Field (Amerikanac, 1805 — 1900) 
62 Rajski vrt 


Ulje na platnu, 87 X 115 cm. Oko 1860 — 1870. Bo- 
ston Museum of Fine Arts, Zbirka M. i M. Karolik. 


Unatoč očito religioznim obilježjima ove kompozicije, 
alegorijska usporedba Amerike s novim rajskim vrtom 
u razdoblju nakon Građanskog rata je nedvojbena. 
Slika u velikoj mjeri odražava atmosferu nade i pomi- 
renja što je vladala u to doba. Ona također nalikuje 
na tip kompozicije koju je popularizirao Edward Hicks 
(1780—1849) u više od stotinu verzija svog 'Mirolju- 
bivog kraljevstva. 


Charles C. Nahi (Amerikanac, 1818 — 1878) 
63 Nedjeljno jutro u logoru kopača zlata 


Ulje na platnu, 180 X 270 cm. 1872. Sacramento, E. B. 
Crocker Art Gallery. 


24. siječnja 1848 James Marshall otkrio je zlato neda- 
leko od pilane Johna Suttera na rijeci American u 
Kaliforniji. Taj događaj promijenio je tok ekspanzije 
prema Zapadu. Već iduće godine stanovništvo San 
Francisca povećalo se od otprilike 800 na 35 000. Nani 
je 1851. stigao u San Francisco i odmah se zarazio 
»zlatnom groznicom«. U zamjenu za zlainu prašinu 
izrađivao je portrete i ubrzo se proslavio svojim pre- 
ciznim i živim skicama tog šarolikog miljea. 'Nedjelj- 
no jutro u logoru kopača zlata“ je njegovo remek-dje- 
lo. Na toj slici utjelovio je duh ambijenta sa svom 
svojom realističnom raznolikosti: muškarci priređuju 
konjsku utrku, rudari nastoje urazumiti jednog od svo- 
jih drugova da uludo ne troši zlato, jedan od rudara 
piše pismo, nekolicina čita, a neki peru rublje. Pot- 
kraj života Nahla su veličali zbog toga što je stvorio 
najljepše prizore iz života kopača zlata koje je ikada 
netko naslikao. Bili su precizni u detaljima, tehnički 
vješti i vjerno su prikazivali šarolikost Zapada. 


II 


Frederick Arthur Verner (Kanađanin, 1836 — 1928) 
64 Indijanski logor 


Ulje na platnu, 81 X 150 cm. 1876. Ontario, Hamilton 
Art Gallery. 


Ova slika tipičan je primjer Vernerove umjetnosti, a 
prikazuje preriju u Manitobi s nekoliko Indijanaca. 


Albert Bierstadt (Amerikanac, 1830 — 1902) 


65 Stijena tuljana (Seal Rock) 


Ulje na platnu, 92 X 145 cm. 1872 Dozvolom Kennedy 
Galleries, Inc., New York. 


Golema krda vodenih sisavaca što su živjela uz obalu 
i na otocima u sjevernom dijelu Tihog oceana privla- 
čila su lovce na bogatstvo u Kaliforniju još mnogo 
prije negoli je u rijekama pronađen prvi grumen zlata. 
Te su životinje lovili radi krzna ali i radi ulja koje su 
domorodačka plemena na sjeverozapadnoj obali Ti- 
hog oceana neobično cijenila. Lovcima su se zatim pri- 
ključili bijeli doseljenici i veliko mnoštvo tuljana sma- 
njilo se gotovo do izumiranja tih sisavaca na koncu 
devetnaestog stoljeća. Seal Rock, na Farallonskim oto- 
cima u prolazu Golden Gate pokraj San Francisca, 
je turistička atrakcija u vrijeme kada je Bierstadt sli- 
kao to djelo. 


Thomas Moran (Amerikanac, 1837 — 1926) 
66 Grand Canyon u Yellowstoneu 


Ulje na platnu, 215 X 352 cm. 1872. Washington, D. C. 
US Department of the Interior, dozvolom National 
Collection of Fine Arts. 


Spektakularna ljepota Stjenjaka predstavljala je jednu 
od najtrajnijih predodžbi o američkom Zapadu. Već 
od ekspedicije Lewisa i Clarka 1805—6. maštu Ame- 
rikanaca zaokupljale su brojne priče o planinskim lan- 
cima što paraju nebo, gejzirima, vodopadima i drugim 
čudima prirode. 

Mnogi umjetnici pošli su na mukotrpno putovanje da 
Di vidjeli te prizore od kojih čovjeku zastaje dah. 
Jedan od tih umjetnika bio je Thomas Moran koji je 
najviše pridonio upoznavanju tih područja. Inspiriran 
tehničkim mogućnostima što ih je nalazio u luministič- 
kim djelima Josepha M. W. Turnera i komercijalnim 
uspjehom Bierstadta, Moran se 1871, kad mu je bilo 
34 godine, pridružio s geologom F. V. Haydenom eks- 
pediciji u Grand Canyon Yellowstonea koju je finan- 
Cirala vlada. Snažni utisak, što ga ostavljaju njegovi 
brojni akvareli, nastali na licu mjesta, bio je možda 
najvažniji faktor koji je potaknuo Kongres da sačuva 
tu nacionalnu atrakciju i proglasi Yellowstone nacio- 
nalnim parkom. Iduće godine Moran je objedinio pri- 
Zore s mnogih od svojih akvarela u veliku panoramsku 
sliku u stilu Churcha i Bierstadta. Radio je na njoj dva 
mjeseca; slika je doživjela veliko javno priznanje, a 
Moran je stekao ugled najboljeg likovnog tumača 


američkog Zapada. Za razliku od prethodnika Morana 
nije toliko zanimala topografska točnost pejzaža. Više 
mu je bilo stalo do toga da prenese emocije koje su 
u njemu pobudile te prirodne ljepote. »Za mene je do- 
slovno kopiranje prirode bezvrijedno. Nije mi stalo do 
realizma, već do idealizacije.« 


Thomas Moran (Amerikanac, 1837 — 1926) 
67 Vrući izvori Gardnerove rijeke u Yellowstoneu 


Akvarel, 51 X 64 cm. Reynolda House, Inc., Winston- 
-Salem, Sjeverna Carolina. 


U trećoj četvrtini devetnaestog stoljeća akvarel je 
postao sve traženiji i »poštovaniji« medij među ame- 
ričkim umjetnicima. Inspirirani djelima Josepha M. V. 
Turnera u Engleskoj Amerikanci su 1866. stvorili osno- 
vu Društva američkih akvarelista (American Water- 
colour Society), koje je i službeno osnovano 1877. 
U međuvremenu je Moran postao jedan od najvještijih 
predstavnika američkog akvarelnog slikarstva. Ovaj 
akvarel nedavno je Theodore E. Stebbin zgodno oka- 
rakterizirao ovim riječima: »Vizija je savršena; osta- 
jući suzdržan i odabirući ograničen raspon boja u- 
mjetnik kreira izvanzemaljski dojam bez znaka u- 
mjetnikove intervencije. Stijene kao na Mjesečevoj 
površini i jezerca vrele vode naslikana su krajnje 
brižljivim potezima kista, a papir u boji mu je izvan- 
redno poslužio za povlačenje začuđujuće fluidnih 
crvenih linija koje nas uvode u kompoziciju i gube 
se u daljini.« (Iz: American Master Drawings and 
Watercolors', New York, 1976, str. 166). 


Na 


Samuel Colman (Amerikanac, 1832 — 1920) 
68 Karavana iseljenika, Colorado 


Ulje na platnu, 49 X 100 cm. 1872. Vermont, St. John- 
sbury Athenaeum, Library and Art Gallery. 


Colman je bio učenik Ashera B. Duranda, a između 
1860. i 1862. studirao je u Parizu i u Španiji. Mnogo- 
brojna djela iz 1870. pokazuju da je putovao u Yose- 
mite Valley; od 1871. do 1875. Colman je posjetio 
Englesku, Francusku, Nizozemsku i Švicarsku u po- 
trazi za predmetima primijenjene umjetnosti. 


William Charles Piguenit (Australac, 1836 — 1914) 
69 Poplava u nizini rijeke Darling 


Ulje na platnu, 120 X 196 cm. Oko 1895. Sydney, Art 
Gallery of New South Wales. 


Piguenit, Tasmanac francuskog porijekla, bio je istra- 
živač i slikar, a radio je kao geometar u Americi, 
Novom Zelandu i Australiji. Tek nakon 1872. napušta 
zvanje geometra da bi se potpuno posvetio umjetnič- 
kom radu. Idućih godina oduševljava se za dramat- 
sko i uzvišeno u prirodi, te odlazi na mnoga putovanja 
u malo poznate krajeve. Po svojoj romantičnoj pri- 
rodi nalikuje na svog američkog pandana F.E. Chur- 
cha. Prenoseći na platno jednostavnu sezonsku po- 
plavu goleme riječne doline u unutrašnjosti New 
South Walesa, Piguenit dokazuje svoju sklonost pre- 
ma iskonskim prirodnim pojavama. Širina platna na- 
glašava osjećaj dramatske izolacije izražene na toj 
slici. 


Oscar Berninghaus (Amerikanac, 1874 — 1952) 
70 Praćenje karavane naseljenika 


Ulje na platnu, 55 X 90 cm. Dozvolom Kennedy Galle- 
ries, Inc., New York. 


Kao školovani litograf Berninghaus je prvi put posjetio 
Taos 1899. Privučen neiskvarenom ljepotom obliž- 
njeg sela Indijanaca Pueblo, dolazio je u Taos svake 
godine sve dok se 1925. nije ondje stalno naselio. 
Berninghaus je slikao pod vedrim nebom, neposred- 
nim i objektivnim stilom. Htio je prikazati Indijance 
Pueblo onakvima kakvi oni doista jesu, pa ih stoga 
nije ni pokušavao naslikati u nekoj pozi ili s nostal- 
gičnim izgledom. 


Oscar Berninghaus (Amerikanac, 1874 — 1952) 
71. Zimski lov 


Ulje na platnu 55 X 70 cm. Denver, Colorado, An- 
schutz Collection. 


Jedan od Berninghausovih zimskih prizora koji se 
ističu snagom atmostere. 


Frederic Remington (Amerikanac, 1861 — 1909) 
72. Galopom u zaklon 


Ulje na platnu, 121 X 210 cm. 1889. Fort Worth, Te- 
xas, Amon Carter Museum of Western Art. 


Kritičari smatraju ovu sliku Remingtonovim remek- 
-djelom. Bila je to njegova prva velika narudžba koja 
mu je donijela srebrnu medalju na Pariškoj izložbi 
1899. Naručilac mu je dao veliku slobodu u izvršenju 
narudžbe, a njegov jedini zahtjev bio je da umjetnik 
na slici velika formata prikaže borbu za opstanak na 
granici. 

Naseljenicima je na teritoriju Arizone glavna opa- 
snost prijetila od Apaša koji su ih smatrali uljezima. 
Dok je radio na slici Remington je pažljivo razmatrao 
u obzir svaki vid ovakve situacije, te nastojao dati 
vjernu sliku pejzaža i detalja kao što je odjeća nje- 
govih likova. Njegova su nastojanja urodila plodom 
i kad je 1889. slika izložena u National Academy of 
Design, jedan kritičar je u 'New York Heraldu' napisao 
slijedeće: »Ovo djelo je još jedan korak naprijed na 
umjetničkom putu jednog od naših najsnažnijih mla- 
dih umjetnika koji se ubraja među najbolje ilustra- 
tore što ih danas imamo. Prikaz je vjeran i snažan, 
likovi muškaraca i konja u galopu su neobično uvjer- 
ljivi, efekt sunčeve svjetlosti je realističan, a boje 


dobro odabrane. « 
aa 


Henry Farny (Amerikanac, 1847 — 1916) 
73 Indijanski logor 


Gvaš, 25 X 35 cm. 1901. Denver, Colorado, Anschutz 
Collection. 


Henry Farny rodio se u Elzasu, a u Sjedinjene Ameri- 
čke Države došao je još kao dijete. Odrastao je u 
Cincinnatiju u vrijeme kada je taj grad bio važno kul- 
turno središte. Farny je često putovao na Zapad i na- 
ročito je volio teme o Indijancima. U svoje vrijeme 
uživao je kao slikar dobar glas, a jedan od njegovih 
obožavatelja bio je i Theodore Roosevelt. No, nakon 
njegove smrti njegova su djela pala gotovo potpuno u 
zaborav; tek prije dvadesetak godina ljudi su počeli 
poklanjati dužnu pažnju njegovim djelima i danas se 
Farnyjeve slike mogu vidjeti u većini važnijih muzeja 
u Sjedinjenim Državama. Farnyjeva djela danas po- 
stižu cijenu jednog Remingtona ili Russella, a pone- 
kad su čak i skuplja. Ova slika je tipičan primjer Far- 
nyjevih tema. Indijanci su vjerojatno iz plemena Vra- 
na; Farnyju su se neobično sviđali bogati ukrasi nji- 
hove odjeće i orma njihovih konja. Više je volio sli- 
kati Indijance u miroljubivim situacijama, premda je, 
dakako, znao za ustanak koji su digli još za njegova 
života. 


II 


Jules Tavernier (Francuz, 1844 — 1899) 
74. Oružje bijelog čovjeka 


Ulje na platnu, 70 X 55 cm. 1880. Dozvolom Kennedy 
Galleries, Inc., New York. 


Tavernier se rodio i školovao u Francuskoj, ali je po- 
četkom sedamdesetih godina sa svojim zemljakom 
i umjetnikom Paulom Frenzenyjem otputovao na Za- 
pad te radio za 'Harper's Weekly. Zajedno su pisali i 
ilustrirali niz članaka o novim državama | teritorijima 
Zapada. Tavernieru se tako svidio život u Kaliforniji 
da je ostao u San Franciscu gotovo do smrti. Ovo je 
jedna od njegovih najljepših slika u ulju što ih poz- 
najemo, krajnje efektan simbolički prikaz posljedica 
proizvoda bijelih ljudi na Indijance i njihovu kulturu. 
Indijance su posebno privlačile puške. 


Emanue! Leutze (Amerikanac njemačkog porijekla, 
1818 — 1868) 


75 (gore) Oluja u preriji kod Julesburga u vrijeme 
zalaska sunca, South Platte 


Ulje na platnu, 45 X 120 cm. Oko 1863. Ministarstvo 
vanjskih poslova SAD, prostorije za diplomatske pri- 
jeme. 


Ova slika nastala je nakon Leutzova posljednjeg pu- 
tovanja na Zapad potkraj 1861. On je prvenstveno 
bio slikar velikih historijskih tema, kao npr. Naprijed 
na Zapad! (sl. 45) i rijetko je slikao prizore iz života 
Indijanaca. 


G.B. Gardner 
75 (dolje) Pokolj u dolini Mountain Meadows 


Ulje na platnu, 94 X 121 cm. 1875. Dozvolom Kennedy 
Galleries, Inc., New York. 


Većina naseljeničkih karavana, koje su sredinom de- 
vetnaestog stoljeća putovale na zapad, prolazila je 
kroz Utah koje su kontrolirali Mormoni, i odnosi iz- 
među njih i Mormona bili su često napeti. Mormoni 
nisu mogli zaboraviti »nevjerničke« progone kojima 
su bili izloženi na Istoku, pa su se bojali stalnog sve 
većeg priliva naseljenika s Istoka. Godine 1857. kara- 
vanu iz Arkansasa i Missourija, a to su područja u 
kojima su naročito proganjali Mormone, napala je 
skupina Mormona preobučenih u Indijance. Poklali 
su sve osim nekoliko djece. Premda Gardnerova slika 
nije potpuno točna u svom prikazu, ona ipak izražava 
reakciju Amerikanaca na to krvoproliće. 


William Strutt (Australac, 1825 — 1915) 
76 (gore) Crni četvrtak 


Ulje na platnu, 105 X 337 cm. 1862—1864. Melbourne, 
State Library of Victoria, La Trobe Collection. 


Strutt se ubraja među najbolje predstavnike historij- 
skog slikarstva u Australiji. On je bio vješt i precizan 
crtač. Studirao je u Parizu u atelieru Michela Drol- 
linga (1786—1851) i na Ecole des Beaux Arts. Privre- 
meno je radio kao litograf i ilustrator, a zatim je otpu- 
tovao u Melbourne gdje je ostao jedanaest godina. 
Crni četvrtak' je njegovo najveće, a možda i najim- 
presivnije djelo. Ta slika prikazuje jedan poznati do- 
gađaj iz života u kolonijama koji se zbio u veljači 
1851, ubrzo nakon Struttova dolaska. Tog mjeseca 
nezapamćeni požar opustošio je čitavu državu, a tem- 
peratura se digla iznad 50 C. Nakon te katastrofe 
Struit je izradio mnoštvo skica koje su tri godine ka- 
snije urodile ovom slikom. 


Robert Dowling (Australac, 1827 — 1886) 
76 (dolje) Domoroci Tasmanije 


Ulje na platnu, 150 X 300 cm. 1859. Lauceston, Austra- 
lija, Queen Victoria Museum and Art Gallery. 


Dowling je 1831. kao dijete došao u Tasmaniju, ali se 
1856. vratio u London da bi se posvetio umjetnosti. 
Unatoč toj činjenici, mnoge godine što ih je proveo u 
Tasmaniji ostavile su na njega neizbrisiv dojam. Po- 
put mnogih američkih i kanadskih umjetnika koji su 
nastojali sačuvati, barem na platnu, domorodačka 
plemena koja su brzo izumirala, tako je i Dowling 
odabrao tragediju domorodaca Tasmanije za temu 
svojih slika. Kad ih je slikao na Flindersovom otoku 
u tjesnacu Bass, bilo ih je još samo nekoliko — što 
je bila posljedica širenja kolonista. Lišena svake 
sentimentalnosti, ova slika prikazuje plemenito dr- 
žanje domorodaca dok razmišljaju o neshvatljivoj, ali 
i neizbježnoj sudbini koju nosi sa sobom napredak 
civilizacije. 


Carl Gutherz (Amerikanac, 1844 — 1907) 
77. (gore) Oranje u Dakoti 


Ulje na platnu, 75 X 175 cm. Oko 1884/85. Sadašnja 
lokacija nepoznata; dozvolom g. i gdje Marshall F. 
Goodheart, Memphis, Tennessee. 


Carlm Gutherz ubraja se u red onih umjetnika potkraj 
devetnaestog i početka dvadesetog stoljeća čija djela 
postaju sve značajnija. Za života Gutherz je imao prili- 
čno uspjeha. Njegove slike bile su redovito izložene 
na Pariškim salonima i mnogim drugim izložbama, te 
nailazile na oduševljenje kritičara. Gutherz je bio sa- 
stavni dio umjetničkih kretanja u Americi i Evropi, ali 
je bio i jedna od mnogih žrtava nagle i neočekivane 
promjene u stilu života i ukusa publike na prekretnici 
stoljeća. 

Ova slika, koja se odlikuje dobrim crtežem i finim 
osjećajem za boju, datira iz razdoblja Gutherzove 
izuzetne kreativnosti između 1885. i 1886. u Parizu. 
Prve skice za ovu sliku potječu između 1881. i 1883, 
kad su Gutherz i Halsey Ives osnivali School of Fine 
Arts u St. Louisu. 

Slika prikazuje područje na granici između Minnesote i 
Dakote, i naseljenike kako oru. Gutherz opisuje sliku, 
koju je 1887, kupilo Ministarstvo unutrašnjih poslova, 
ovim riječima: »Vidio sam mnoštvo plugova koji su se 
poput vojske polako kretali prostranom ravnicom ... 
tu je bilo ljudi svih narodnosti koji su zajedničkim 
trudom i u znoju lica svoga crpli od zemlje njezina 
bogatstva, dok su njihovu braću u Evropi nasilno vjež- 


bali za ratovanje...« Devedesetih godina devetna- 
estog stoljeća Gutherz je izradio ciklus fresaka za 
novu Library of Congress u Washingtonu, D. C. 


Tom Roberts (Australac, 1856 — 1931) 
77 (dolje) Striženje ovaca 


Ulje na platnu, 117 X 177 cm. 1889/90. Melbourne, Na- 
tional Gallery of Victoria. 


Potaknut aktivnošću koju je često viđao u Brockles- 
byju u New South Walesu, striženjem ovaca, Roberts 
je na slici ovjekovječio važan vid seoskog života u 
Australiji. Umjetnik realistički prikazuje šupu za stri- 
ženje te raspoloženje ljudi dok obavljaju taj posao. 


Nepoznati umjetnik 
78 Divlji zapad Buffal Billa, Earl's Court, London 


Litografija u boji, 61 X 99 cm. Oko 1887. Fort Worth, 
Texas, Amon Carter Museum of Western Art. 


I Amerikancima i Evropljanima najveći idol Zapada 
bio je Buffalo Bill. U svojem djelu “The Hero in Ame- 
rica — A. Chronicle of Hero Worship Dixon Wecter 
kaže: »Biti junak, zapravo, bilo je glavno zanimanje u 
njegovu životu; on je tu ulogu profesionalizirao više 
od ijednog Amerikanca u povijesti.« William Frederick 
Cody, odnosno Buffalo Bill, rodio se 1846 i proveo 
skoro pedeset godina kao popularno utjelovljenje 
najvećeg skauta, vojnika i revolveraša prerije. Za- 
pravo, nije bio ništa od svega toga, ali su mu njegov 
izgled i ponašanje omogućili da jednostavno preuzme 
tu ulogu. 1882 osnovao je Wild West Show koji je po- 
stao jedna od najvećih atrakcija na dva kontinenta 
sredinom devedesetih godina. 


Charles M. Russell (Amerikanac, 1864 — 1926) 


79 _Lov na bizone br. 26 — Kada je bizona bilo u 
obilju 


Ulje na platnu, 75 X 121 cm. 1899. Fort Worth, Texas, 
Amon Carter Museum of Western Art. 


Od svih američkih umjetnika koji su slikali Zapad 
Russell je možda najbolje poznavao stvarnost granice. 
Počeo je slikati 1879, te je idućih jedanaest godina 
radio u Montani kao kauboj. Indijanci koji su ondje 
ostali smatrali su ga prijateljem. Bio je jedan od pr- 
vih svjedoka ograđivanja javnih pašnjaka. Time je, da- 
kako, došao kraj ne samo kaubojima, nego i Indijan- 
cima koji su živjeli od stada bizona što su uokolo 
lutala, pa im je egzistencija bila ugrožena. Russell je 
imao prvu samostalnu izložbu svojih djela 1911. Za- 
nimljivo je da su sve do tog vremena Russellovi naj- 
bolji kupci bili vlasnici saloona. 


Frederic Remington (Amerikanac, 1861 — 1909) 
80 _Priviđenje ili Kako je prenijeta naredba br. 6 
Ulje na kartonu, 67 X 100 cm. Oko 1899. Dozvolom 


»The 21 Club Collection«, Peter Kriendler, predsjednik, 
New York. 


Charles Schreyvogel (Amerikanac, 1861. — 1912) 
81 _ Spasiti prijatelja 


Ulje na platnu, 63 X 85 cm. 1899. New York, Metropo- 
litan Museum of Art. 


Charles Schreyvogel naslikao je malo velikih slika. 
Ova se općenito smatra njegovim remek-djelom, i re- 
zultat je petomjesečnog boravka i skiciranja u Colo- 
radu i Arizoni (1893). Kada je slika bila gotova, jav- 
nost uopće nije reagirala na sliku ni na litografiju na- 
stalu od nje. Ta se situacija posve promijenila 1900. 
kada je slika dobila prvu nagradu na godišnjoj izložbi 
u National Academy of Design. Tako se umjetnik ma- 
terijalno osiguran mogao vratiti na Zapad gdje je sli- 
kao vojnike u konjici i Indijance. 


Charles Schreyvogel (Amerikanac, 1861 — 1912) 
82 Kuriri 


Ulje na platnu, 69 X 62 cm. 1900. Dozvolom Kennedy 
Galleries, Inc., New York. 


Ovjekovječujući na slikama historijske podvige američ- 
ke konjice u ratovima protiv Indijanaca u devetnae- 
stom stoljeću, Charles Schreyvogel nije se ograniča- 
vao samo na historijske događaje, kao na primjer 
na Custerov sukob s Bikom koji sjedi, nego je slikao 
i tipične i česte događaje, kao na primjer napad Indi- 
janaca na vojne kurire. 


Frederic Remington (Amerikanac, 1861 — 1909) 


83  Krotitelj konja 


Bronca (ljevaonica »Roman Works«), visina 59 cm. 


cm. 1895. Fort Worth, Texas, Amon Carter Museum 
of Western Art. 


Ovo je bio Remingtonov prvi i najpoznatiji brončani 
kip. Time je dramatske sadržaje svojih slika prenio 
u tri dimenzije i tako dao jedinstveni doprinos povi- 
jesti američkog kiparstva. Nakon završetka modela 
načinjeno je 300 brončanih odljevaka. Oni su i danas 
kao i devedesetih godina prošlog stoljeća vrlo popu- 
larni, i kolekcionari ih visoko cijene. 


Frederic Remington (Amerikanac, 1861 — 1909) 
84 __ Propast kauboja 


Ulje na platnu, 62 X 87 cm. 1895. Fort Worth, Texas, 
Amon Carter Museum of Western Art. 


U prvih trideset godina nakon Građanskog rata život 
na prostranim stočarskim područjima Zapada počeo 
se pretvarati u legendu iz prošlosti. Spretni poduzet- 
nici tako su brzo naselili javna zemljišta da je zanima- 
nje kauboja postalo suvišnim. Dok je prije kauboj bio 
neophodan da bi tjerao krda na tržište, odjednom su 
on i njegov način života zastarjeli i postali suvišnima. 
Ta je situacija jasno prikazana na ovoj slici koja je 
bila izvedena kao ilustracija jednog članka Owena 
Wistera o životu kauboja za 'Harper's Monthly" (sve- 
zak XCI, rujan 1895). U tom članku Wister kaže: »I što 
je nastalo iz njih? Više ih nema, osim u brdima Novog 
Meksika. Tri uzroka su ih uništila: iscrpljenje slobod- 
nih pašnjaka, postavljanje ograda od bodljikave žice 
i g. Armour iz Chicaga koji je odredio cijene koje 
njemu odgovaraju. Međutim, sve se to može sažeti 
jednom riječi: napredak.« 


mI 


Anton van Wouw (Južnoafrikanac, 1862 — 19495) 


85 Loše vijesti 


Bronca, visina 47 cm. 1907. Dozvolom Sotheby Parke 
Bernet South Africa (proprietary) Ltd., Johannesburg. 


Antona van Wouwa su iz ljubavi zvali »umjetnikom 
transvaalskih Bura«. Bio je takav realist da ga neki 
smatraju jedva nešto vrednijim od preslikavača. Una- 
toč tome, stvarao je senzibilne slike velikog formata, 
ali i mala, »sobna« djela. Njegova manja djela izra- 
đena su u genre-stilu i prikazuju burske vojnike, 
»Voortrekker«-djevojke i Crnce Bantu kako rade u 
rudnicima, piju pivo ili love divljač. Ovo je prikaz 
dvojice burskih vojnika koji su upravo primili vijesti 
da je Burski rat izgbljen te da je u Vereenigingu 
potpisan mirovni ugovor. 


Leonard Baskin (Amerikanac, 1922 —,) 
86 Seoba na Zapad 


Vodene boje i tuš, 68 X 100 cm. 1974. Dozvolom Ken- 
nedy Galleries, Inc., New York. 


Baskinovo djelo odražava jaki utjecaj njemačke eks- 
presionističke slikarice Kathe Kollwitz (1867 — 19495). 
Studirao je najprije na New York University, zatim na 
Yaleu te na Academie de la Grande Chaumičre u 
Parizu. Pedeseetih godina zabilježio je prve uspjehe 
kao grafičar specijalizirajući se za figurativne prikaze 
u vrijeme kada se više cijenio apstraktni ekspresioni- 
zam. Baskin je jednom prilikom izjavio da je za njega 
najvažniji siže »čovjek obuzet tjeskobom, zarobljen 
svojim nespretnim egom«. Duboko čovjekoljublje pro- 
žima njegovo djelo, a vrhunac _ je možda dostigao 
svojim profinjenim crtežima Indijanaca. Od 1953. Ba- 
skin radi na Smith Collegeu kao profesor na kate- 
dri za grafiku i kiparstvo. 


Newell Converse Wyeth (Amerikanac, 1882 — 1945) 
87 Blue Lock, Kraljica 


Ulje na platnu, 80 X 100 cm. 1916. Denver, Colorado, 
Anschutz Collection. 


Wyeth je bio najuspješniji učenik Howarda Pylea i 
osnivač čitave dinastije slikara od kojih je nesumnjivo 
najpoznatiji njegov sin Andreu. Mnogi se sjećaju nje- 
govih slavnih ilustracija za knjige 'Robinson Crusoe, 
'Otok s blagom' i 'Posljednji Mohikanac'. Ova slika, 
ilustracija za jednu novelu, izišla je 21. listopada 1916. 
u 'Collier's Weekly Magazine. 


John Sloan (Amerikanac, 1871 — 1951) 


88 Jugozapadna umjetnost (Julius Rolshoven slika 
Indijanca) 


Ulje na platnu, 52 X 62 cm. 1920. Denver, Colorado, 
Anshutz Collection. 


»Sloanov velik dar zapažanja i sposobnost oštre ka- 
rakterizacije su nesumnjivo posljedica njegova rada 
kao ilustratora u novinama. Znao je napamet stvo- 
riti rječite vizuelne predodžbe. Povremeno se njegova 
jetka i satirička duhovitost, karakteristična za njegove 
bakrotiske, javlja i u njegovim slikama, kao i ovdje 
kada se Sloan podsmjehuje slikaru Rolshovenu koji 
prerijskom Indijancu stavlja na glavu perjanicu In- 
dijanca iz plemena Pueblo i traži od njega da zauzme 
»herojsku« pozu.« (Publikacija Denver Art Museum-a: 
Picturesque Images from Taos and Santa Fe, 1974). 


Charles M. Russell (Amerikanac, 1864 — 1926) 
89 Karavana 


Ulje na platnu, 90 X 120 cm. 1921. Dozvolom Kennedy 
Galleries, Inc., New York. 


Indijanska plemena na Zapadu nisu mogla a da ne 
zamijete duge karavane iseljenika koje su prelazile 
njihov teritorij na putu za Oregon ili Kaliforniju. Dr- 
žanje većine plemena, poučenih iskustvom, prelazilo 
je iz prijateljstva ili puke znatiželje u otvoreno nepri- 
jateljstvo. Kamen spoticanja bilo je klanje stada bi- 
zona koje su putnici ubijali radi hrane ili samo radi 
zabave. Time su ugrožavali Indijance za koje su bi- 
zoni bili glavni izvor egzistencije. Neprijateljski ra- 
spoložena plemena nisu napadala svaku karavanu, 
ali je svaki putnik morao računati da mu takva opa- 
snost prijeti. Russell je bio pobornik Indijanaca u 
njihovim sukobima s bijelim uljezima i prikazao je do- 
gađaj na ovoj slici s gledišta Indijanaca. 


Rockwell Kent (Amerikanac, 1882 — 1971) 
90 _ Nisnijeg, ni kiša, ni led 


Ulje na platnu, 100 X 160 cm. 1932. Dozvolom Ham- 
mer Galleries, New York. 


Čitav svoj život Kent je često putovao u zabačena 
mjesta u potrazi za neotkrivenom divljinom. Nakon 
prvih iskustava na otoku Monhegan, Maine, posjetio 
je Fox Island, Alasku, Newfoundland, Južnu Ameriku 
i Grenland. Poput Williama Bradforda skoro jedno 
stoljeće ranije, Kenta je potpuno zaokupila surova 
ljepota mračnog i veličanstvenog dalekog Sjevera. 


Jackson Pollock (Amerikanac, 1912 — 1956) 
91 _ Putna Zapad 


Ulje na lesonitu, 38 X 52 cm. 1934/35. Washington, 
D. C., National Collection of Fine Arts, Smithsonian 
Institution. 


Kako se jasno vidi iz ove slike, Pollock je bio pod 
jakim utjecajem svog učitelja Thomasa Harta Bentona. 
Budući da je i on pripadao školi Art Students League, 
studirao je s Johnom Sloanom. Thomas Hess je 1967. 
pisao o Pollocku: »O Pollocku se već mnogo pisalo 
— ponešto i na njegov poticaj (Pollock kao kauboj, ili 
grubi i bučni Zapadnjak), a ponešto na poticaj onih 
Koji su tumačili njegova djela (Pollock kao veza izme- 
đu Pariške škole i suvremenih apstraktnih formali- 
sta). Oba pristupa zanemaruju Pollockovo dugogo- 
dišnje nastojanje da pronađe u samom sebi mitske i 
simbolične elemente koji su mu se činili najvažnijim 
(jezgro njegovih osjećaja) te da ih izrazi bojom. Pri- 
hvatio bi se velikih banalnih ideja, uobličavao ih i 
pretvarao u vizuelne ideje, a zatim ih prenosio na 
slike svim svojim intenzitetom i intelektualnom inven- 
cijom. Neko vrijeme te su slike bile apstraktne. Pre- 
dodžbe su nestajale iza materijalizacije procesa po- 
moću kojega je došao do njih«. 


II 


Thomas Hart Benton (Amerikanac, 1889 — 1975) 
92 Independence i prodor na Zapad 


Polimerna akrilna smola na platnu pričvršćenom na 
drvenoj ploči, 579 X 975 cm. 1959—1926. Independen- 
ce, Missouri, Museum of the Harry S. Truman Library. 


U svojoj dugoj i sjajno karijeri Thomas Hart Benton 
nastojao je izraziti bit američkog doživljaja. U jednoj 
bilješci za publikaciju 'New Art in America: Fifty Pain- 
ters of the Tyentieth Century' (1957) Benton je tu 
svoju želju izrazio ovim riječima: »Mislim da sam više 
od svega htio stvarati slike čije bi metafore imale 
nedvojbeno američko značenje za Amerikance«. Da 
bi to postigao Benton je tražio arhetipske, osobine 
svakidašnjosti i na svojim slikama ih uzdigao do go- 
tovo mitskih proporcija. Premda se na ovoj zidnoj 
slici likovno opisuje uloga grada independence, Mis- 
souri, u prodoru na Zapad, umjetnik se ne zadržava 
na tom sižeu. Umjesto toga on se služi tom temom 
kao osnovom za prikaz uzbudljive i dramatske eks- 
panzije na Zapad. Kompozicijom dominira doselje- 
nik koji stoji na vrhu brežuljka simbolizirajući ispunje- 
nje svoje očite sudbine. Na desnoj strani vidimo mje- 
štane Independenca kako pripremaju skupinu kola za 
Oregonski put. Slijeva je neizbježni susret s Indi- 
Jancima, kojim dominira Put za Santa Fe i Stjenjak 
južnog Colorada u pozadini. Bentonova tehnika i obra- 
da detalja je nenadmašiva. Slika, koja je nastala pri- 
je manje od dvadeset godina, dokazuje nesmanjenu 


vitalnost granice kao neizbrisive slike u američkoj 
umjetnosti i mitologiji. 


Fritz Scholder (Amerikanac, 1937 — ) 
93 Indijanac, pas i prijatelj 


Akrilna smola na platnu, 150 X 200 cm. 1937. Zbirka 
g. i gdje Taylor Nickles French, Mempnis, Tennessee. 


Fritz Scholder je u mnogočemu zanimljiv nasljednik 
Georgea Catlina čije slike Indijanaca odražavaju isti 
žar i oduševljenje za tu temu. Premda mu je tek četr- 
deset godina, Scholder već za sobom ima impresivan 
niz izložbi, stalnih mušterija, narudžbi i slika izloženih 
u muzejima; 1974. njegova djela bila su izložena na 
velikoj retrospektivnoj izložbi u Brooks Memorial 
Art Gallery u Memphisu, Tennessee. Usmjeravajući 
našu pažnju na fizičku i duhovnu okolinu jedne male 
grupe u velikom društvu, Scholder transformira nji- 
hove radosti i tuge u provokativnu izjavu o prirodi 
svijesti dvadesetog stoljeća, indijanske i neindijanske. 
Njegov komentar je senzibilna evokacija jednog vre- 
mena, otvoren prikaz jednog naroda. 

Smjelost Scholderova stila i intenzitet njegove vla- 
stite_»indijanske samosvijesti« čini njegova djela 
značajnijima od Catlinovih. Umjetnik kaže: »Naslikao 
sam Indijanca realistički, ne crvenog. Moj cilj su ta- 
bui koje postavlja dominantna civilizacija... U indi- 
janskoj svijesti vidim nadu naše zemlje.« 

John Clymer (Amerikanac, 1907 —) 
G4 _—Nocna straža 


Ulje na platnu, 50 X 100 cm. 1976. Dozvolom Fenn 
Galleries Ltd., Santa Fe, New Mexico. 


Clymer potječe iz sjeverozapadnog dijela Amerike. 
Svoje znanje o traperima i Indijancima sjeverne pre- 
rije iskoristio je kao temelj za svoje slike kojima do- 
KuUmentira borbe i pobjede pionira. 


Jack Beal (Amerikanac, 1932 — ) 
95 Kolonizacija 


Ulje na platnu, 365 X 375 _ cm. 1976/77. Dozvolom 
Allan Frumkin Gallery, New York, Zgrada ministar- 
stva rada Washington, D. C., General Services Admi- 
nistration, Art-in-Architecture Program. 


Ova slika je jedna iz serije od četiri djela koja je naru- 
čila vlada Sjedinjenih Američkih Država. Opća tema te 
serije je povijest radničkog pokreta u Americi; ostale 
slike imaju odgovarajuće naslove: 'Naseljavanje', 'In- 
dustrija' i Tehnologija. 

Kao značajan doprinos povijesti američkog zidnog 
slikarstva ta serija nastavlja tradiciju koju su tride- 
setih godina našeg stoljeća popularizirali umjetnici 
što su sudjelovali u okviru državnog programa reformi 
privrednog i javnog života (Work Projects Administra- 
tion) poput Thomasa Harta Bentona. Ova slika pri- 
kazuje zoru u divljini obalnog područja u sedamnae- 
stom stoljeću. Kompozicija sadrži sedam likova i 
svaki od njih je sudionik drame u Novom svijetu — 
traper, pionirska obitelj i Indijanac. Za razliku od Car- 
terove slike Dolazak u Novi svijet (sl 38) Beal je 
odlučio da izostavi brvnaru držeći da bi prikaz te kuće 
mogao ostaviti dojam previše mirne i sigurne kolo- 
nizacije. Zato njegovi likovi, na ovoj kao i na drugim 
slikama, odražavaju element junaštva. Opisujući taj 
projekt, Beal je rekao: »Naručujući seriju zidnih slika 
O historiji radničkog pokreta u Americi vlada je figu- 
rativnim slikarima pružila izazov kakvog još nije bilo 


u našem vremenu. Tri pomoćnika i ja slikali smo sva- 
kodnevno 15 mjeseci. Usredotočili smo se na esteske 
kompozicijske aspekte, na povijest, poruku i cilj, ali 
uglavnom na prikaz ljudi koji naporno rade i ponose 
se svojim radom«. 


Georgia O'Keeffe (Amerikanka, 1887 —) 
96 Ljetni dani 
Ulje na platnu, 90 X 75 cm. 1936 G. Keeffee. 


Umjetnica piše: »Ubrala sam cvijeće ondje gdje sam 
ga našla — skupila sam morske školjke, kamenje i 
komadiće drveta, koji su mi se svidjeli, tamo gdje ih 
je bilo... Kad sam našla u pustinji prekrasnu bijelu 
lubanju s rogovima, ponijela sam je kući... Poslužila 
sam se tim stvarima da bih izrazila što za mene zna- 
či divljina i čuda ovoga svijeta u kojem živim.« Slike 
lubanja ove slikarice dokumentiraju nov način pri- 
kazivanja mrtve prirode, u kojoj su izbijeljele kosti 
nadrealistički simboli pustinje. 

